**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**zavedenia 100 % dodatočnej zľavy pre držiteľov preukazov protifašistického odboja a ich príbuzných v prvom rade s trvalým pobytom v okresoch Malacky, Senec a Pezinok v Integrovanom dopravnom systéme v Bratislavskom kraji v zónach 100+101**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

Zodpovedný:

Ing. Marian Rovenský

zástupca riaditeľa Úradu BSK

Spracovatelia:

Ing. Zuzana Horčíková

generálna riaditeľka

Bratislavská integrovaná doprava, a.s.

Bratislava

jún 2016

Návrh uznesenia

**UZNESENIE č. ........... / 2016**

zo dňa 24. 06. 2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A1**. zavedenie 100 % dodatočnej zľavy z ceny predplatného cestovného lístka v zónach 100+101 v Integrovanom dopravnom systéme v Bratislavskom kraji pre držiteľov preukazov protifašistického odboja a ich príbuzných v prvom rade (manžel, manželka, brat, sestra a deti) s trvalým pobytom v okresoch Malacky, Pezinok a Senec, ktorí sa preukážu Osvedčením podľa zákona č. 255/1946.

**B. žiada**

predsedu Bratislavského samosprávneho kraja

B.1. podpísať Dodatok č. 3 k Cenníku č. 1/2015, ktorým sa v IDS BK stanovujú ceny cestovných lístkov.

**D ô v o d o v á s p r á v a**

Dňa 28.04.2016 bolo na Zastupiteľstve hlavného mesta SR Bratislavy prijaté uznesenie č. 476/2016, ktorým Mestské zastupiteľstvo pro prerokovaní materiálu

1. **schvaľuje**
2. zvýšenie dodatočnej zľavy na 100 % pre držiteľov preukazov protifašistického odboja a ich príbuzných v prvom rade narodených pred 17.11.1989 s trvalým pobytom v Bratislave, ktorých potvrdí Ústav pamäti národa.
3. vrátenie zaplatenej ceny predplatného cestovného lístka týmto cestujúcim pri kúpe predplatného lístka v Integrovanom dopravnom systéme v Bratislavskom kraji pre zóny 100 + 101 s dodatočnou zľavou 90 %.
4. **žiada**

primátora hlavného mesta SR Bratislavy

podpísať dodatok č. 3 k cenníku č. 1/2015, ktorým sa v Integrovanom dopravnom systéme Bratislavského kraja stanovujú ceny cestovných lístkov.

Plnenie uznesenia je podmienené súhlasom ostatných objednávateľov dopravných služieb a jeho následným premietnutím do tarifných podmienok Integrovaného dopravného systému v Bratislavskom kraji (IDS BK) dodatkom č. 3 k Cenníku 1/2015.

V kontexte uvedeného, predkladáme návrh na rozšírenie okruhu určenej skupiny cestujúcich s nárokom na dodatočnú zľavu pri zakúpení predplatného cestovného lístka s územnou platnosťou 100 + 101 v Integrovanom dopravnom systéme v Bratislavskom kraji, a to v zmysle schváleného Uznesenia č. 476/2016 zo dňa 28.04.2016 mestským zastupiteľstvom a to zavedenie:

***100 % dodatočnej zľavy z ceny predplatného cestovného lístka v zónach 100+101 v Integrovanom dopravnom systéme v Bratislavskom kraji pre držiteľov preukazov protifašistického odboja a ich príbuzných v prvom rade (manžel, manželka, brat, sestra a deti ) s trvalým pobytom v okresoch Malacky, Pezinok a Senec, ktorí sa preukážu Osvedčením podľa zákona č. 255/1946.***

Týmto rozhodnutím bude pre túto skupinu obyvateľstva s trvalým pobytom v okresoch Malacky, Pezinok a Senec umožnené cestovať v  IDS BK v tarifných zónach 100+101 pri kúpe predplatného cestovného lístka (PCL) so 100 % dodatočnou zľavou, po ktorej bude cena takéhoto PCL vo výške 0 Eur. Zľava poskytovaná cestujúcemu bude predajcovi PCL refundovaná z rozpočtu BSK. Dopad uvedeného opatrenia na rozpočet BSK je vyčíslený na cca **53 000 € / rok.**

Keďže tento okruh cestujúcej verejnosti pri zavedení III. etapy IDS BK nebol zaradený do kategórie cestujúcich s nárokom na dodatočnú zľavu, tak ako to vyplýva z uznesenia HMB č. 476/2016, bolo znenie schváleného uznesenia konzultované s odbornými zamestnancami HMB. Po vzájomnej dohode je súčasťou tohto materiálu návrh uznesenia Zastupiteľstva BSK, ktorého text je v súlade s aktuálnym znením Cenníka č. 1/2015 a  Prepravného poriadku IDS BK a v súlade so znením textu, ktorý bude predmetom dodatku č. 3 k Cenníku č. 1/2015.

Úpravy uznesenia sa týkajú nasledovných ustanovení:

**Bodu A1:** slovo „zvýšenie“ sa nahrádza slovom „zavedenie“, ďalej sa dopĺňa typ cestovného lístka a územná platnosť, ku ktorému sa vzťahuje poskytovanie dodatočnej zľavy a zároveň sa vypúšťa požiadavka na preukázanie nároku na dodatočnú zľavu potvrdenie Ústavu pamäti národa, ktorú nahrádza preukázanie sa Osvedčením podľa zákona č. 255/1946 a odstránila sa podmienka veku narodenia do 17.11.1989 ako neopodstatnená..

**Bodu A2:** vypúšťa sa celý odsek, nakoľko tento okruh cestujúcej verejnosti nemá po zavedení III. etapy IDS BK nárok na 90 % dodatočnú zľavu a preto nemá svoje opodstatnenie.

Navrhované zmeny v tarifných podmienkach IDS BK budú po schválení všetkými partnermi aplikované v predajných systémoch predajcov cestovných lístkov IDS BK. Vzhľadom na skutočnosť, že tieto zmeny potrebujú určitý čas na prípravu a následnú aplikáciu, **predpokladáme zavedenie uvedeného opatrenia najskôr od 01.09.2016**.