**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 24. júna 2016

**Návrh**

**Zámeru dlhodobého prenájmu časti nehnuteľnosti – stavby súp. číslo 2510 na parc. č. 17358/3 vedeného na LV č. 1196 v k.ú. Rača občianskemu združeniu Stará jedáleň s cieľom vytvoriť mládežnícke centrum**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

RNDr. Anna Zemanová

poslankyňa Z BSK

Zodpovedný:

JUDr. Matúš Šaray

vedúci právneho oddelenia

JUDr. Ing. Ján Keselý

riaditeľ OIČSMaVO

Spracovateľ:

Mgr. Gabriela Korčáková

referent právneho oddelenia

Bc. Gabriela Papánová

vedúca odd. správy majetku

Mgr. Juraj Marendiak

referent odboru soc. vecí

Mgr. Michaela Šopová

riaditeľka odb. sociálnych vecí

Bratislava

jún 2016

 Návrh uznesenia

**UZNESENIE č. ........... / 2016**

zo dňa 24.06.2016

Zastupiteľstvo Bratislavského samosprávneho kraja po prerokovaní materiálu

1. **s ch v a ľ u j e**

Zámer dlhodobého prenájmu časti nehnuteľnosti – stavby súp. číslo 2510 na parc. č. 17358/3 vedeného na LV č. 1196 v k.ú. Rača občianskemu združeniu Stará jedáleň s cieľom vytvoriť mládežnícke centrum.

**B. u k l a d á**

riaditeľovi Úradu Bratislavského samosprávneho kraja

zabezpečiť prípravu materiálu, predmetom ktorého bude nájom budovy Starej jedálne občianskemu združeniu Stará jedáleň ako prípad hodný osobitného zreteľa na rokovanie Zastupiteľstva Bratislavského samosprávneho kraja v októbri 2016.

**D ô v o d o v á s p r á v a**

Listom zo dňa 09.06.2016 požiadali občianske združenia Mládež ulice so sídlom Cyprichova 22, Bratislava, Rodinné centrum Ráčik so sídlom Pekná cesta 9, Bratislava a OZ Varianty so sídlom Na Grunte 5, Bratislava o dlhodobý 25-ročný nájom objektu bývalej jedálne pri Strednej odbornej škole masmediálnych a informačných štúdií na Kadnárovej ulici č. 7 v Bratislave, a to za účelom vytvorenia mládežníckeho centra.

Vlastníkom budovy, v ktorej sa nachádza objekt bývalej jedálne, je Bratislavský samosprávny kraj, objekt jedálne je zapísaný na LV č. 1196 pre okres Bratislava III., obec Ba – m.č. Rača, k.ú. Rača, stavba súp. číslo 2510 na parc. č. 17358/3, druh stavby administratívna budova. Nehnuteľnosť má zverenú do správy Stredná odborná škola masmediálnych a informačných štúdií na Kadnárovej ulici 7 v Bratislave. Bývalá jedáleň je súčasťou areálu školy, nemá však vlastné súpisné číslo a nie je zapísaná na LV ako samostatná budova. Budova jedálne je momentálne nevyužívaná, v zlom technickom stave. Rada školy sa opakovane zaoberala  mimoriadne zlým technickým stavom časti budovy a prijala uznesenie, ktorým vyzvala vlastníka BSK, aby situáciu riešil. Rada školy pri Strednej odbornej škole masmediálnych a informačných štúdií na svojom zasadnutí dňa 22.10.2015 odporučila riaditeľovi školy i zriaďovateľovi vyňať objekt bývalej jedálne zo správy školy a vyhlásiť ho za prebytočný majetok.

Následne dňa 3. 3. 2016 škola poslala žiadosť na Bratislavský samosprávny kraj na oddelenie správy majetku o vyradenie budovy jedálne z majetku školy ako prebytočný majetok

Jedáleň fungovala od 80. rokov, mala samostatnú správu a bola v prenájme spolu s internátom. Prestala fungovať v roku 2003, vtedy prešla do správy školy ako nefunkčné zariadenie. Zámerom školy bolo obnoviť jej funkciu ako jedáleň pre žiakov, zamestnancov školy a tiež pre žiakov ubytovaných na Internáte v blízkosti školy, čo sa nepodarilo. Žiaci SOŠ využívajú jedálne v okolí – Stredná odborná škola na Hnilickej, alebo na Gymnázium Hubeného, ktoré sú v pešej dostupnosti od školy.

Uvedené občianske združenia sa dlhodobo, takmer 15 rokov zameriavajú na vytváranie bezpečného a podnetného priestoru pre trávenie voľného času detí, mládeže a rodín v mestskej časti Bratislava - Rača. Ich iniciatívu zriadiť mládežnícke centrum v budove bývalej jedálne pri Strednej odbornej škole masmediálnych a informačných štúdií podporil listom zo dňa 03.06.2016 aj starosta Mestskej časti Bratislava - Rača, ktorý dlhodobo spolupracuje s iniciátormi zámeru pri napĺňaní potrieb detí a mládeže v mestskej časti Ba- Rača.

Dňa 01.06.2016 v súlade so zámerom vytvorenia mládežníckeho centra bol Ministerstvu vnútra SR predložený návrh prípravného výboru na registráciu občianskeho združenia Stará Jedáleň, so sídlom Kadnárova 68, Bratislava.

S iniciátormi projektu sa dňa 09.06.2016 priamo v SOŠ masmediálnych a informačných štúdií stretol predseda Bratislavského samosprávneho kraja Ing. Pavol Frešo, kde mu predostreli svoj zámer. Následne sa predseda Bratislavského samosprávneho kraja oboznámil s činnosťou občianskych združení v Rodinnom centre Ráčik dňa 16.06.2016.

Listom zo dňa 21.06.2016 zástupcovia občianskeho združenia Stará jedáleň doplnili svoju žiadosť zo dňa 09.06.2016 o podporu a zaradenie zámeru na prerokovanie Zastupiteľstva BSK dňa 24.06.2016. Podpora Zastupiteľstva BSK projektu Starej jedálne má strategický význam pri ďalších rokovania s donormi a partnermi pred samotným uzatvorením nájomnej zmluvy.

Zámerom predloženého projektu je zriadit v predmetnom objekte mládežnícke centrum. Cieľovou skupinou majú byť deti a mladí ľudia žijúci v Mestskej časti Bratislava – Rača, študenti stredných škôl bývajúci na internátoch v okolí, mladí ľudia bez zamestnania, obyvatelia mestskej časti Bratislava – Rača a okolia.

Zariadenie má byť prevádzkované na nízko prahových princípoch a má poskytovať otvorený a bezpečný priestor na trávenie voľného času pre staršie deti a mladých ľudí.

Prílohu materiálu tvoria:

1. Výpis z LV č. 1196
2. Žiadosť zo dňa 9.6.2016
3. Žiadosť zo dňa 21.06.2016
4. Projekt CENTRUM STARÁ JEDÁLEŇ
5. Kópia katastrálnej mapy
6. List starostu MČ Bratislava - Rača