**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Správa z hodnotenia PHSR BSK 2014-2020**

**za rok 2015**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1

Zodpovedná:

Mgr. Barbora Lukáčová

riaditeľka

Odboru stratégie, územného rozvoja a riadenia projektov

Spracovatelia:

Mgr. Martin Hakel, BA

vedúci Oddelenia stratégie a územného rozvoja

Ing. Martin Bezek

referent Oddelenia stratégie a územného rozvoja

Bratislava

jún 2016

Návrh uznesenia

**UZNESENIE č. ........... / 2016**

zo dňa 24.06.2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

Správu z hodnotenia PHSR BSK 2014-2020 za rok 2015

**B. ukladá**

riaditeľovi úradu Bratislavského samosprávneho kraja:

Zaviesť navrhované opatrenia na rok 2016 vyplývajúce zo Správy z hodnotenia PHSR BSK 2014-2020 za rok 2015

T: 31.12.2016

**D ô v o d o v á s p r á v a**

Bratislavský samosprávny kraj (ďalej len BSK) za účelom podpory regionálneho rozvoja podľa zákona č. 539/2008 Z.z. o podpore regionálneho rozvoja spracoval strednodobý strategický dokument Program hospodárskeho rozvoja a sociálneho rozvoja BSK na roky 2014-2020 (ďalej len **PHSR BSK 2014-2020**), ktorý bol schválený Uznesením č. 46/2013 Zastupiteľstvom Bratislavského samosprávneho kraja dňa 21.6.2013.

V súlade s Uznesením č. 46/2013 Odbor stratégie, územného rozvoja a riadenia projektov spracoval **Správu z hodnotenia PHSR BSK 2014-2020 za rok** 2015 (ďalej len Správu) prostredníctvom ktorej sa zabezpečuje monitorovanie a hodnotenie plnenia PHSR BSK 2014-2020 za rok 2015.

Monitorovanie a hodnotenie predstavuje proces, ktorý systematicky skúma prínos z realizácie PHSR BSK 2014-2020 a jeho súlad s cieľmi stanovenými v strategickej časti a analyzuje účinnosť realizačných procesov a vhodnosť nastavenia jednotlivých opatrení a skupiny aktivít a pripravuje odporúčania na zvýšenie ich efektívnosti. Správa vychádza z piatich prioritných osí a jedenástich opatrení, ktoré boli definované v strategickej a programovej časti PHSR BSK 2014-2020.

**Samotné monitorovanie a následne hodnotenie má tri časti spracované pre každú prioritnú os:**

1. Východisková časť;
2. Analytická časť;
3. Hodnotiaca časť.

Záverom správy je návrhová časť, ktorá obsahuje opatrenia na rok 2016, zvyšujúce efektivitu plnenia PHSR BSK 2014-2020.

Správa bola v štádiu návrhu predložená na pripomienkovanie príslušným odborom Úradu BSK.

**1. Východisková časť**

Popisuje prepojenie analytickej a strategickej časti PHSR, predstavuje opatrenia a aktivity jednotlivých prioritných osí, ktoré boli predmetom monitorovania a hodnotenia. Detailnejšie rozpracovanie spolu so SWOT analýzou sa nachádza priamo v Správe.

**Prepojenia prioritných osí (PO 1-5) a opatrení (Opatrenia 1-11) PHSR BSK 2014-2020**

**2. Analytická časť**

Obsahuje analýzu vývoja sledovaných ukazovateľov v období 2010-2015 a porovnanie pokroku oproti plánovaným hodnotám v roku 2020. Detailnejšie rozpracovanie spolu s interpretáciou ukazovateľov sa nachádza priamo v Správe.

Zber a vyhodnotenie údajov v Správe prebehlo k termínu 31.03.2015. Vzhľadom na to, že väčšina štatistických údajov bola dostupná len za rok 2014, grafický prehľad porovnania súčasného stavu s cieľovými hodnotami naplánovanými na rok 2020 obsahuje údaje za rok 2014. (Prehľady pracujú s poslednými dostupnými údajmi).

Graf 2: Porovnanie hodnôt **PO1: Veda, výskum a inovácie za rok 2014** s cieľovými hodnotami v roku **2020**





Graf 3: Porovnanie hodnôt **PO2: Ľudské zdroje za rok 2014** s cieľovými hodnotami v roku **2020**

Graf 4: Porovnanie hodnôt **PO3: Zamestnanosť za rok 2014** s cieľovými hodnotami v roku **2020**



Graf 5: Porovnanie hodnôt **PO4: Konkurencieschopnosť, rast a podnikateľské prostredie za rok 2014** s cieľovými hodnotami v roku **2020**

Graf 6: Porovnanie hodnôt **PO: Životné prostredie, zmeny klímy a obnoviteľné zdroje za rok 2014** s cieľovými hodnotami v roku **2020**

**Analýza prostredia vplývajúceho na prioritné osi**

V rámci monitorovania prostredia vplývajúceho na plnenie PHSR BSK 2014-2020 boli identifikované nasledovné trendy, ktoré najviac vplývajú na prioritné osi. Detailnejšie rozpracovanie analýzy prostredia vplývajúceho na prioritné osi je uvedená priamo v Správe. Vplyv prostredia bol skúmaný na úrovni prostredia Európskej únie, prostredia Slovenskej republiky a prostredia Bratislavského kraja.

|  |  |
| --- | --- |
| Prioritná os | Pozitívne trendy sledovaného obdobia |
| 1. Veda, výskum a inovácie | Zavedenie Akčného plánu implementácie Stratégie výskumu a inovácií pre inteligentnú špecializáciu SR na roky 2015 -2016; zavedenie Stratégie rozvoja elektromobility v Slovenskej republike a jej vplyv na národné hospodárstvo Slovenskej republiky, nárast high-tech exportu v % na celkovom exporte SR, zvýšenie podielu domácností pripojených k širokopásmovému internetu |
| 2. Ľudské zdroje | Zavedenie Podpornej schémy na návrat odborníkov zo zahraničia, zavedenie Národného akčného plánu v prevencii obezity na roky 2015 – 2025, schválenie Koncepcie rozvoja práce s mládežou na roky 2016 – 2020, nárast celkového prírastok obyvateľstva na 1000 obyvateľov |
| 3. Zamestnanosť | Podpora projektov prístavby, výstavby a rekonštrukcie priestorov pre potreby materských škôl Ministerstvom školstva, vedy, výskumu a športu v hodnote 9,5 mil. €., zavedenie Stratégie rozvoja turizmu v BK do roku 2020, schválenie Návrhu zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov |
| 4.Konkurencieschopnosť, rast a podnikateľské prostredie | Zavedenie Koncepcie pre podporu startupov a rozvoj startupového ekosystému v Slovenskej republike, schválenie Návrhu zákona o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov, zavedenie Stratégie budovania „Značky kvality SK“, zavedenie Návrhu medzirezortného programu Informačná spoločnosť 2014-2020, zvýšenie HDP na obyvateľa v PKS, zvýšenie počtu podnikateľských subjektov |
| 5. Životné prostredie, zmeny klímy a obnoviteľné zdroje energie | Zavedenie Východísk implementácie agendy 2030 pre udržateľný rozvoj, zavedenie Vodného plánu Slovenska, zavedenie Aktualizácie súboru indikátorov stavu a ochrany biodiverzity na Slovensku, zvýšenie podielu OZE na hrubej konečnej spotrebe, nárast podielu zhodnocovaného komunálneho odpadu. |

**3. Hodnotiaca časť**

Detailnejší popis obsahuje samotná Správa v ktorej sme sa zamerali najmä na komplexný pohľad plnenia opatrení projektmi úradu BSK a ich aktuálnym stavom rozpracovania. Stav projektov je vyjadrený prostredníctvom 4 fáz: zámer, projektová dokumentácia, žiadosť o NFP, realizácia projektu. Každá fáza predstavuje 25% rozpracovanosti projektu.

Prehľad 101 projektov Akčného plánu BSK rozdelených podľa opatrení v grafickom prevedení

**Návrhová časť - opatrenia na rok 2016**

Opatrenie na rok 2016 sa sústreďuje na vylepšenie prepojenia medzi dvoma základnými programovými dokumentmi: Programom hospodárskeho rozvoja a sociálneho rozvoja BSK na roky 2014-2020 a programovým rozpočtom BSK. Prostredníctvom vytvorenia spoločného číselníka merateľných ukazovateľov vytvoríme spoločný rámec pre monitorovanie a hodnotenie pokroku oboch programov.

(formát označovania: "prioritná os číslo-opatrenie za rok, poradie opatrenia")

|  |  |
| --- | --- |
| **Označenie** | **Všeobecné opatrenia** |
| **PHSR BSK 2014-2020** | |
| PHSR\_O16.1 | **Vytvorenie spoločného číselníka merateľných ukazovateľov pre Akčný plán BSK a Rozpočet BSK** |
| Popis: V súčasnosti sú PHSR BSK 2014-2020 realizovaný AP BSK 2014-2020 a Rozpočet Bratislavského samosprávneho kraja dokumenty, postavené na merateľných ukazovateľoch, ktoré navzájom nekorešpondujú a nedopĺňajú sa. Tento stav je možné zmeniť spoločným číselníkom merateľných ukazovateľov, ktorý prestavuje spoločnú databázu ukazovateľov pre oba programové dokumenty. Jednotlivé zložky úradu budú povinné aplikovať tieto ukazovatele v oboch dokumentoch tak, aby bolo možné efektívne plánovať a vyhodnocovať na úrovni rozpočtu a akčného plánu jednotlivé výdavky. | |
| PHSR\_O16.2 | **Zosúladenie Všeobecného záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja s Programom hospodárskeho rozvoja a sociálneho rozvoja Bratislavského samosprávneho kraja na roky 2014-2020** |
| Popis: Vzhľadom na posilnenie významnosti Bratislavského samosprávneho kraja v oblasti podpory regionálneho rozvoja zavedením viacerých dotačných schém fungujúcich v zmysle Všeobecného záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja dochádza k potrebe hlbšej koordinácie vynaložených finančných prostriedkov na podporu regionálneho rozvoja s PHSR BSK 2014-2020 a so Zákonom č. 539/2008 Z. z. o podpore regionálneho rozvoja v znení zákona č. 309/2014 Z. z**.**, ktorý okrem iného ustanovuje ciele a podmienky podpory regionálneho rozvoja, upravuje pôsobnosť orgánov štátnej správy, vyšších územných celkov, obcí a ďalších subjektov územnej spolupráce na koordináciu a realizáciu regionálneho rozvoja. | |
| PHSR\_O16.3 | **Pilotné zavedenie elektronického spracovania Správy o plnení PHSR mestami a obcami v Bratislavskom kraji v zmysle**  **§ 12, písmeno b) zákona č. 539/2008 Z. z. o podpore regionálneho rozvoja.** |
| Popis: Od 1.1.2015 platí Zákon č. 539/2008 Z. z. o podpore regionálneho rozvoja v znení zákona č. 309/2014 Z. z**.**, ktorý okrem iného uložil povinnosť obciam a mestám do 31.mája zasielať správu o plnení PHSR za predošlý rok. V roku 2016 bude pilotné zavedený elektronický zber projektov miest a obcí, ktoré budú zverejnené na webovej stránke. Našou snahou je v prvom rade informovať verejnosť, odborníkov z regionálneho rozvoja, ale aj samotné mestá a obce o aktivitách a výsledkoch práce samosprávy, ktoré prispievajú k rozvoju Bratislavského kraja.  Okrem toho veríme, že portál nám pomôže posilniť význam monitorovania a hodnotenia zrealizovaných projektov v kraji a vytvorí podklad pre ďalšie rozhodovanie, našu spoluprácu s miestnou samosprávou a v konečnom dôsledku kontinuálne zlepšovanie a vytváranie nových projektov v Bratislavskom kraji napĺňajúcich PHSR BSK 2014-2020. | |

**Vyhodnotenie opatrení zavedených na rok 2015**

(formát označovania: "prioritná os číslo-opatrenie za rok, poradie opatrenia")

|  |  |  |
| --- | --- | --- |
| **Označenie** | **Všeobecné opatrenia** | **Vyhodnotenie** |
| **PHSR BSK 2014-2020** | |  |
| PHSR\_O15.1 | **Optimalizácia merateľných ukazovateľov a uvedenie do súladu s dostupnou štatistikou** | **splnené** |
| **Označenie** | **Špecifické opatrenia** |  |
| **PO**1: **Veda, výskum a inovácie** | |  |
| PO1-O15.2 | **Iniciovanie vzniku Rady pre implementáciu inovačnej stratégie** | **splnené** |
| **PO4: Konkurencieschopnosť, rast a podnikateľské prostredie** | |  |
| PO4-O15.3 | **Podpora občianskych združení založených miestnou samosprávou a partnermi v získaní štatútu Miestnej akčnej skupiny** | **splnené** |
| **PO5: Životné prostredie, zmeny klímy a obnoviteľné zdroje energie** | |  |
| PO5-O15.4 | **Aktualizácia, respektíve vytvorenie nového Plánu dopravnej obsluhy** | **priebežne plnené** |

**Záver**

Správa z hodnotenia PHSR BSK 2014-2020 za rok 2015 predstavuje širokospektrálny monitorovací nástroj, ktorý analyzoval trendy vplývajúce na napĺňanie cieľov PHSR BSK 2014-2020, vývoj sledovaných merateľných ukazovateľov, a zostavil opatrenia, ktoré vplývajú na napĺňanie cieľov PHSR BSK 2014-2020, predstavil stav projektov definovaných Akčným plánom BSK a definoval spätnú väzbu pre samotný program PHSR BSK 2014-2020.

Vzhľadom na to, že systém monitorovania a hodnotenia je dôležitým prvkom v procese implementácie dokumentu naviazaného na finančné zdroje určené na rozvoj, aj ďalšie Správy z hodnotenia PHSR BSK 2014-2020 budú v prvom rade upozorňovať na nedostatočné plnenie a zavádzať opatrenia za účelom dosiahnutia pokroku plnenia.

**Príloha č. 1:** Správa z hodnotenia PHSR BSK 2014-2020 za rok 2015 - **CD**