**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**na schválenie zriadenia odplatného vecného bremena v prospech Západoslovenská distribučná, a.s., spočívajúceho v práve uloženia, údržby a opravy elektroenergetických rozvodov na majetku BSK**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

jún 2016

N á v r h u z n e s e n i a

**UZNESENIE č. ........ / 2016**

zo dňa 24.6.2016

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

zriadenie odplatného vecného bremena spočívajúceho v práve uloženia, údržby a opravy elektroenergetických rozvodov na pozemkoch vo vlastníctve BSK, a to na:

* **parcele č. 207/2 - zastavané plochy a nádvoria o výmere 3868 m2**

vedené Okresným úradom Senec, odborom katastrálnym, na **LV č. 636**, **registra C KN**, **v k. ú. Nová Ves pri Dunaji**, obec Nová Dedinka, okres Senec. Na parcele sa nachádza cesta III. triedy č. 5037, ktorá je vo vlastníctve BSK.

**v prospech oprávneného** - **Západoslovenská distribučná, a.s.,** Čulenova 6, 816 47 Bratislava IČO: 36 361 518, **v rozsahu spolu 516 m2,** stanovenom **geometrickým plánom č. 40/2015** zo dňa 28.05.2015, na podklade stavebného povolenia č. Výst.21-15-ND zo dňa 29.04.2015, a to **odplatne /jednorazová odplata/ za cenu v sume 3 655,19,- €,** v zmysle znaleckého posudku vypracovaného Ing. Dušanom Holíkom, znalcom v odbore stavebníctvo, odhad hodnoty nehnuteľností **č. 37/2015** zo dňa 27.07.2015, pre potreby uloženia, údržby a opravy elektroenergetických rozvodov.

s podmienkami:

* oprávnený z vecného bremena podpíše zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnený z vecného bremena nepodpíše zmluvu o vecnom bremene, uznesenie stráca platnosť,
* oprávnený z vecného bremena uhradí cenu vecného bremena na základe priloženého znaleckého posudku do 30 dní od podpísania zmluvy o vecnom bremene obidvoma zmluvnými stranami.

**D ô v o d o v á s p r á v a**

Podaním zo dňa 04.05.2015 sa spoločnosť Equity Partners, s.r.o. obrátila na Úrad BSK vo veci vydania súhlasného stanoviska k zabudovaniu VN káblových rozvodov v prospech **Západoslovenská distribučná, a.s.**, pre potreby pripojenia súboru 57 rodinných domov  inžinierskymi sieťami v k. ú. Rohožník, kde v rámci vedenia rozvodov budú dotknutými pozemkami aj pozemky registra C KN, v k. ú. Nová Ves pri Dunaji, obec Nová Dedinka, okres Senec vo vlastníctve BSK, a to parcela 207/2 - zastavané plochy a nádvoria o výmere 3868 m2.

Spoločnosti Equity Partners, s.r.o. bol listom úradu BSK zo dňa 28.05.2015 na základe ich žiadosti udelený **predbežný súhlas** na realizáciu stavby pre potreby stavebného konania s podmienkou následného predloženia návrhu zmluvy o odplatnom vecnom bremene za cenu stanovenú znaleckým posudkom, ktorého súčasťou bude aj geometrické zameranie pozemku s presným vymedzením rozsahu obmedzenia vlastníckeho práva.

Následne sa na Úrad BSK obrátila spol. Equity Partners, s.r.o. so žiadosťou o uzatvorenie Zmluvy o zriadení vecného bremena v prospech spol. **Západoslovenská distribučná, a.s.,** Čulenova 6, 816 47 Bratislava IČO: 36 361 518, a.s. pre potreby uloženia, údržby a opravy elektroenergetických rozvodov na pozemku BSK:

* **parcele č. 207/2 - zastavané plochy a nádvoria o výmere 3868 m2**

vedenej Okresným úradom Senec, odborom katastrálnym, na **LV č. 636**, **registra C KN**, v k. ú. Nová Ves pri Dunaji, obec Nová Dedinka, okres Senec.

Káblové rozvody sa umiestňujú pod zem a vedú popri ceste tretej triedy č. 5037, teda nezasahujú priamo do cestného telesa.

K žiadosti bola priložená podkladová dokumentácia: **stavebné povolenie** **č. Výst. 21-15-ND** zo dňa 29.04.2015, **geometrický plán č. 40/2015** zo dňa 28.05.2015**, znalecký posudok** **č. 37/2015** zo dňa 27.07.2015 vypracovaný Ing. Dušanom Holíkom, znalcom v odbore stavebníctvo, odhad hodnoty nehnuteľností, Návrh zmluvy o zriadení vecného bremena**.**

Hodnota vecného bremena - jednorazovej odplaty za zaťaženie pozemku vo vlastníctve BSK, predstavuje **sumu 3 655,19,- €**

Na základe vyššie uvedených skutočností Vám predkladáme materiál na schválenie do zastupiteľstva.