**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 24.06.2016

**Návrh**

**Transformačného plánu**

**Domova sociálnych služieb a zariadenia podporovaného bývania MEREMA**

Predkladateľ**:** Materiál obsahuje**:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Transformačný plán

4. Menný zoznam zamestnancov

5. Stanoviská komisií

Zodpovední:

Mgr. Michaela Šopová

riaditeľka odboru sociálnych vecí

Úradu Bratislavského samosprávneho kraja

Mgr. Barbora Lukáčová

riaditeľka odboru stratégie, územného rozvoja a riadenia projektov

Úradu Bratislavského samosprávneho kraja

Spracovatelia:

Mgr. Juraj Marendiak, referent oddelenia sociálnej pomoci

Mgr. Zuzana Hradská Lacková, referentka oddelenia stratégie a územného rozvoja

Zamestnanci Domova sociálnych služieb a zariadenia podporovaného bývania MEREMA (menný zoznam je uvedený v prílohe č. 2)

N á v r h u z n e s e n i a

**uznesenie č. ............. 2016**

zo dňa 24. 06. 2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

Transformačný plán Domova sociálnych služieb a zariadenia podporovaného bývania MEREMA,

1. **u k l a d á**

riaditeľovi Úradu Bratislavského samosprávneho kraja:

**B1.** zabezpečiť predloženie Transformačného plánu Domova sociálnych služieb a zariadenia podporovaného bývania MEREMA na odbornú externú oponentúru Ministerstvu práce, sociálnych vecí a rodiny Slovenskej republiky a následne zabezpečiť zapracovanie pripomienok vyplývajúcich zo záverov oponentúry do znenia Transformačného plánu Domova sociálnych služieb a zariadenia podporovaného bývania MEREMA.

Termín: 31.08.2016

**B2.** zabezpečiť predloženie informácie o výsledku odbornej externej oponentúry Ministerstva práce, sociálnych vecí a rodiny Slovenskej republiky na rokovanie Zastupiteľstva Bratislavského samosprávneho kraja.

Termín: 31.12.2016

**D ô v o d o v á s p r á v a**

Transformačný plán Domova sociálnych služieb a zariadenia podporovaného bývania MEREMA (ďalej len „Transformačný plán“) tvorí prílohu č. 1 tohto materiálu a je predkladaný Zastupiteľstvu Bratislavského samosprávneho kraja na základe Akčného plánu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014 - 2020 (ďalej len „Akčný plán BSK“), projektu č. OSV\_5 „Podpora deinštitucionalizácie sociálnych služieb v okrese Pezinok (DSS a ZPB MEREMA)“.

Domov sociálnych služieb a zariadenie podporovaného bývania MEREMA, Pri starom mlyne 1, Modra (ďalej len „DSS a ZPB MEREMA“) je zariadením sociálnych služieb v zriaďovateľskej pôsobnosti Bratislavského samosprávneho kraja (ďalej len „BSK“). Deinštitucionalizácia a transformácia tohto zariadenia bola zaradená do Akčného plánu BSK s prioritou „1“ a jedným z kľúčových krokov implementácie projektu je predloženie Transformačného plánu na schválenie Zastupiteľstvu BSK. Transformačný plán je dokument, ktorý v analytickej časti pomenúva východiskový stav zariadenia a poskytovaných sociálnych služieb a v strategickej časti stanovuje ciele a kroky v rámci procesu deinštitucionalizácie a transformácie zariadenia.

Deinštitucionalizácia (proces, ktorého podstatou je prechod z inštitucionálnej formy poskytovania sociálnej služby na komunitnú formu) a rozvoj sociálnych služieb poskytovaných na komunitnej úrovni sú podporované v rámci špecifického cieľa č. 2.1.1. investičnej priority 2.1. Integrovaného regionálneho operačného programu na roky 2014 – 2020.

V podmienkach DSS a ZPS MEREMA je deinštitucionalizácia a transformácia zariadenia zameraná na zvýšenie kvality poskytovania sociálnych služieb predovšetkým prostredníctvom zmeny prístupu pri poskytovaní sociálnych služieb a zmeny fyzického prostredia, v ktorom je sociálna služba poskytovaná.

Zmena prístupu pri poskytovaní sociálnych služieb spočíva v zameraní poskytovania sociálnej služby na posilňovanie, aktivizáciu a rozvoj zručností prijímateľov sociálnej služby. Pri poskytovaní sociálnej služby bude kladený dôraz predovšetkým na sociálnu rehabilitáciu a maximálne využitie prirodzených zdrojov podpory v komunite.

Zmena fyzického prostredia spočíva v poskytovaní sociálnej služby v prostredí, čo najviac podobnom prirodzenému prostrediu - na rozdiel od súčasného stavu, kedy je sociálna služba poskytovaná v objektoch s vyššou kapacitou. Sociálna služba bude poskytovaná v rekonštruovanom objekte v Modre - Kráľovej, v ktorom budú za týmto účelom vytvorené 2 bytové jednotky (domácnosti), každá pre 6 prijímateľov sociálnej služby. Ostatným prijímateľom sociálnej služby sa bude sociálna služba poskytovať v 4 novovybudovaných rodinných dvojdomoch, v ktorých sa budú nachádzať rovnako 2 domácnosti, každá pre 6 prijímateľov sociálnej služby. Rovnocennou alternatívnou možnosťou je poskytovanie sociálnej služby v 3 dvojdomoch a 2 bytoch, v ktorých by mohla byť poskytovaná sociálna služba prijímateľom s nízkou mierou potrebnej podpory. Všetky objekty budú bezbariérové a budú rekonštruované, resp. vybudované v súlade s princípmi univerzálneho navrhovania. Transformačný plán je jedným z podkladov pre vypracovanie projektovej dokumentácie na rekonštrukciu resp. výstavbu týchto objektov.

Transformačný plán vypracovali zamestnanci DSS a ZPB MEREMA (ich menný zoznam sa nachádza v prílohe č.2). Podporu týmto zamestnancom v priebehu prípravy Transformačného plánu poskytovali zamestnanci odboru sociálnych vecí a odboru stratégie, územného rozvoja a riadenia projektov Úradu BSK. Finálnu revíziu dokumentu zabezpečili zamestnanci odboru sociálnych vecí Úradu BSK.

Transformačný plán bol vypracovaný v štruktúre a rozsahu podľa metodiky „Transformačný plán – metodika prípravy“, vydanej Implementačnou agentúrou Ministerstva práce, sociálnych vecí a rodiny Slovenskej republiky v roku 2015. Tento metodický materiál stanovuje tiež potrebu predloženia Transformačného plánu Ministerstvu práce, sociálnych vecí a rodiny Slovenskej republiky na externú odbornú oponentúru, zameranú na posúdenie súladu Transformačného plánu s princípmi deinštitucionalizácie, národnými strategickými dokumentmi a legislatívou v tejto oblasti.

Nakoľko Ministerstvo práce, sociálnych vecí a rodiny Slovenskej republiky doteraz neustanovilo orgán, kompetentný zabezpečiť externú odbornú oponentúru Transformačného plánu, Transformačný plán bude predložený na externú odbornú oponentúru po vytvorení kompetentného orgánu zo strany Ministerstva práce, sociálnych vecí a rodiny Slovenskej republiky. V prípade potreby zapracovania pripomienok vyplývajúcich zo záverov oponentúry do znenia transformačného plánu, budú tieto do znenia Transformačného plánu zapracované dodatočne.

V rámci Integrovaného regionálneho operačného programu na roky 2014 - 2020 sa bude môcť BSK uchádzať o nenávratný finančný príspevok na realizáciu tohto projektu. Na základe stanoveného benchmarku je možné získať 35 000,- € na 1 prijímateľa na výstavbu, rekonštrukciu, nákup bytu, alebo domu vrátane materiálno technického vybavenia. Integrovaný regionálny operačný program je v súčasnosti nastavený na dvojkolové hodnotenie, kde v prvom kole bude predložený projektový zámer a po kladnej hodnotiacej správe bude predložená samotná žiadosť o nenávratný finančný príspevok. Predpoklad predloženia projektového zámeru je jeseň roku 2016 (predpokladaný termín prvého kola predkladania projektových zámerov), alebo 1. polovica roku 2017 (predpokladaný termín druhého kola predkladania projektových zámerov).