**Bod č. 1**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 24. júna 2016

**I n f o r m á c i a**

**o plnení uznesení Zastupiteľstva Bratislavského samosprávneho kraja s termínom plnenia apríl až jún 2016 a odpočte projektov Aktualizovaného Akčného plánu BSK označených prioritou jeden**

**Predkladateľ**:  **Materiál obsahuje:**

MUDr. Valerián Potičný, MPH. 1. Návrh uznesenia

riaditeľ Úradu Bratislavského 2. Časť I. – splnené uznesenia Z BSK

samosprávneho kraja 3. Časť II. – dlhodobo plnené uznesenia Z BSK

4. Časť III. – zrušené uznesenia Z BSK

5. Časť VI. - Odpočet projektov

Aktualizovaného Akčného plánu BSK

označených prioritou jeden, prílohy

**Zodpovedná:**

PaedDr. Barbora Oráčová, PhD.

riaditeľka Kancelárie predsedu BSK

Z podkladov plniteľov uznesení

a nositeľov projektov

**Spracovatelia:**

Mgr. Jana Vaculová

vedúca organizačného odd. KP

Mgr. Gabriela Figeczká

referentka organizačného odd. KP

Bratislava

jún 2016

N á v r h u z n e s e n i a

**UZNESENIE č. ...... / 2016**

zo dňa 24. 06. 2016

Zastupiteľstvo Bratislavského samosprávneho kraja po prerokovaní materiálu

1. **berie na  vedomie**

A.1. informáciu o plnení uznesení Zastupiteľstva Bratislavského samosprávneho kraja s termínom plnenia apríl až jún 2016:

**v časti I. – splnené uznesenia Z BSK:**

1. 87/2014 C.2.
2. 7/2016 B.1.
3. 7/2016 B.4.
4. 31/2016 B.1.
5. 33/2016
6. 34/2016
7. 40/2016
8. 41/2016

**v časti II. – dlhodobo plnené uznesenia Z BSK, uvedené v tabuľke:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Uznesenie číslo | I.  Termín | II.  Termín | III.  Termín | IV.  Termín | V.  Termín | VI.  Termín | VII.  Termín | Plnenie uznesenia |
| 59/2009 | 6/2013 | 12/2014 | 12/2015 | 9/2016 |  |  |  | P |
| 41/2013 | 12/2013 | 12/2014 | 12/2015 | 12/2016 |  |  |  | P |
| 10/2015 D.1. | 12/2015 | 6/2016 | 12/2016 x/ |  |  |  |  | P |
| 26/2015 B 2. | 6. november 2015 | 4/2016 | 10/2016 x/ |  |  |  |  | P |
| 34/2015 B.1. | 6/2015 | 8/2015 | 11/2015 | 4/2016 | 8/2016 x/ |  |  | P |
| 34/2015 B.2. | 6/2015 | 12/2015 | 12/2016 |  |  |  |  | P |
| 44/2015 B.1. | 30.09.2015 | 10/2015 | 11/2016 |  |  |  |  | P |
| 46/2015 | každoročne k 30.06. | 9/2016 x/ |  |  |  |  |  | P |
| 57/2015 | 12/2015 | 10/2016 |  |  |  |  |  | P |
| 110/2015 | 31.12.2016 |  |  |  |  |  |  | P |
| 1/2016 | 31.12.2016 |  |  |  |  |  |  | P |
| 7/2016 B.2. | 9/2016 |  |  |  |  |  |  | P |
| 7/2016 B.3. | 9/2016 |  |  |  |  |  |  | P |
| 13/2016 | do 31.03. 2017 |  |  |  |  |  |  | P |
| 16/2016 | do 31.03. 2017 |  |  |  |  |  |  | P |
| 17/2016 B.1. | do 31.03. 2017 |  |  |  |  |  |  | P |
| 31/2016 B.2. | každoročne k 31.12. |  |  |  |  |  |  | P |
| 32/2016 B.2. | 01.09.2016 |  |  |  |  |  |  | P |
| 32/2016 B.3. | každoročne k 31.12. |  |  |  |  |  |  | P |
| 34/2016 B.2. | k 30.6.2017 |  |  |  |  |  |  | P |
| 35/2016 B.1. | 09.09.2016 |  |  |  |  |  |  | P |
| 35/2016 B.2. | 9/2016 |  |  |  |  |  |  | P |

*Legenda: N – nestanovený, P – úloha sa priebežne plní, S – splnené uznesenie, NES – nesplnené uznesenie,*  x/*Navrhovaný termín plnenia uznesenia (pred schválením)*

A.2. informáciu o odpočte projektov Aktualizovaného Akčného plánu BSK na rok 2016 a 2017

**B. s c h v a ľ u j e**

zmenu termínu plnenia prijatého uznesenia nasledovne:

1.) uznesenie č. 10/2015 D.1. z termínu plnenia 06/2016 na termín plnenia 12/2016

2.) uznesenie č. 26/2015 B.2. z termínu plnenia 04/2016 na termín plnenia 10/2016

3.) uznesenie č. 34/2015 B.1. z termínu plnenia 04/2016 na termín plnenia 08/2016

4.) uznesenie č. 46/2016 z termínu plnenia 30.06.2016 na termín plnenia 09/2016

**C. r u š í**

uznesenie nasledovne:

1.) uznesenie č. 44/2011

**D Ô V O D O V Á S P R Á V A**

1. **časť – splnené uznesenia Z BSK**

**Návrh rozpočtu Bratislavského samosprávneho kraja na roky 2015 - 2017**

**Uznesenie č. 87/2014** zo dňa 12.12.2014

Zodpovedný za plnenie uznesenia: riaditeľ Úradu BSK

Plniteľ úlohy: Odbor financií

**PLNENIE v bode C.2.:**

BSK podpísal v zmysle uznesenia v roku 2015 Zmluvu o úvere so SLSP a v polovici decembra 2015 prebehlo čerpanie tohto úveru v celkovej výške 4 704 390,80 EUR. V apríli 2016 prebehla príprava a zaslanie podkladov za účelom získania grantu v rámci tohto programu. Na začiatku mája 2016 bol grant vo výške 15% z poskytnutého úveru, t.j. 705 658,62 EUR pripísaný na základný bežný účet BSK. Týmto bol projekt MunSEFF v rámci BSK ukončený.

**Plnenie uznesenia: splnené**

**Návrh na zmenu zriaďovateľa Strednej odbornej školy automobilovej, J. Jonáša 5, Bratislava**

**Uznesenie č. 7/2016** zo dňa 19.02.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor školstva, mládeže a športu

**PLNENIE v bode B.1.:**

Žiadosť bola predložená Ministerstvu školstva, vedy, výskumu a športu SR dňa 29.04.2016.

**Plnenie uznesenia: splnené**

**PLNENIE v bode B.4.:**

Dňa 01.06.2016 bolo na Úrad BSK doručené Rozhodnutie Ministerstva školstva, vedy, výskumu a športu SR o zaradení Školského internátu na Saratovskej ulici ako elokovaného pracoviska Školského internátu, Trnavská cesta 2 Bratislava s účinnosťou od 01.07.2016.

**Plnenie uznesenia: splnené**

**Návrh na schválenie predloženia žiadosti o NFP v rámci výzvy programu INTERREG V-A SK-HU za účelom realizácie projektu „Kultúrno-spoločenské centrum SK-HU“**

**Uznesenie č. 31/2016** zo dňa 22.04.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE v bode B.1.:**

Finančné prostriedky sú vyčlenené v rozpočte BSK, OSÚRaRP, program 1.3, v zmysle kľúčových krokov aktuálne platného Akčného plánu BSK.

**Plnenie uznesenia: splnené**

**Návrh na schválenie vstupu Bratislavského samosprávneho kraja ako partnera do projektu „Objavte Malý a Mošonský Dunaj na bicykli a na člne“**

**Uznesenie č. 33/2016** zo dňa 22.04.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE:**

Finančné prostriedky sú vyčlenené v rozpočte BSK, OSÚRaRP, program 1.3, v zmysle kľúčových krokov aktuálne platného Akčného plánu BSK.

**Plnenie uznesenia: splnené**

**Schválenie stratégie rozvoja vidieka Bratislavského samosprávneho kraja na roky 2016 - 2020**

**Uznesenie č. 34/2016** zo dňa 22.04.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE v bode B.1.:**

Výzva bola vyhlásená v stanovenom termíne.

**Plnenie uznesenia: splnené**

**Návrh na schválenie Partnerskej dohody k projektu „TRANSDANUBE.PEARLS“ spolufinancovaného z prostriedkov Programu INTERREG DANUBE Transnational Programme 2014-2020**

**Uznesenie č. 40/2016** zo dňa 22.04.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE:**

Dohoda o partnerstve bola podpísaná a odoslaná v stanovenom termíne.

**Plnenie uznesenia: splnené**

**Návrh na schválenie Dohody o zriadení konzorcia v rámci projektu „FLOOD-serv“**

**Uznesenie č. 41/2016** zo dňa 22.04.2016

Zodpovedný za plnenie uznesenia: riaditeľ Úradu BSK

Plniteľ úlohy: Odbor stratégie a riadenia projektov

**PLNENIE:**

Dohoda o zriadení konzorcia bola podpísaná a odoslaná v stanovenom termíne.

**Plnenie uznesenia: splnené**

1. **časť – dlhodobo plnené uznesenia Z BSK**

**Návrh ďalšieho fungovania spoločnosti 1. Župná, a. s.**

**Uznesenie č. 10/2015** zo dňa 20.02.2015

Zodpovedný za plnenie uznesenia: riaditeľ Úradu BSK

Plniteľ úlohy: Ing. Ivan Roštár, poradca predsedu BSK

**PLNENIE v bode D.1.:**

Spoločnosť 1. župná, a.s. vstúpila do likvidácie ku dňu 01.09.2015. K 30.04.2016 likvidátor ukončil proces likvidácie, v zmysle ktorého vyplynul likvidačný zostatok spoločnosti. O jeho prevode do majetku BSK bude rokovať Zastupiteľstvo BSK na svojom júnovom zasadnutí. Následne po schválení mimoriadnej účtovnej závierky spoločnosti, konečnej správy likvidátora spoločnosti o priebehu likvidácie spoločnosti a návrhu likvidátora spoločnosti na rozdelenie likvidačného zostatku spoločnosti likvidátor spoločnosti podá na príslušný registrový súd návrh na výmaz spoločnosti z Obchodného registra.

**Plnenie uznesenia: priebežne plnené, kontrola plnenia uznesenia 12/2016**

**Návrh Zámeru na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja**

**Uznesenie č. 26/2015** zo dňa 24.04.2015

Zodpovedný za plnenie uznesenia: riaditeľ Úradu BSK

Plniteľ úlohy: Odbor školstva, mládeže a športu

**PLNENIE v bode B.2:**

Predmetom rokovania Zastupiteľstva BSK dňa 09.09.2016 bude „Návrh postupu realizácie vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja“ na základe výsledkov rokovaní pracovnej skupiny zriadenej k plneniu danej úlohy.

**Plnenie uznesenia: priebežne plnené, kontrola plnenia uznesenia 10/2016**

**Správa o vykonanej inventarizácii nehnuteľného majetku BSK za rok 2014**

**Uznesenie č. 34/2015** zo dňa 24.04.2015

Zodpovedný za plnenie uznesenia: riaditeľ Úradu BSK

Plniteľ úlohy: Odbor IČSMaVO

**PLNENIE v bode B.1.:**

Odbor správy majetku v súčasnosti preveruje informácie, ktoré boli uvedené v Správe o vykonanej inventarizácii nehnuteľného majetku BSK za rok 2014, kde Mgr. Hattalová uvádzala, či nehnuteľný majetok OVZP je poistený alebo nie. Na pozícii správy majetku došlo koncom roka ku výmene zamestnancov. Vzhľadom k tomu, že nemáme k dispozícii žiadne iné spracované podklady, ani analýzy od pani Hattalovej, v tejto fáze začínam oslovovať všetky organizácie a preverovať aktuálnosť poistení. Taktiež nie sú žiadne podklady ku analýze prípadných plnení poistenia v jednotlivých organizáciách.

Z dôvodu aktualizácie a nutnosti preverenia poistení ako i poistných udalostí v jednotlivých organizáciách navrhujeme predĺženie termínu splnenia úlohy na 08/2016.

**Plnenie uznesenia: priebežne plnené, kontrola plnenia uznesenia 8/2016**

**Stratégia rozvoja kultúry v Bratislavskom samosprávnom kraji na roky 2015 - 2020**

**Uznesenie č. 46/2015** zo dňa 26.06.2015

Zodpovedný za plnenie uznesenia: riaditeľ Úradu BSK

Plniteľ úlohy: Odbor kultúry a cestovného ruchu

**PLNENIE:**

Odpočet plnenia k 30.6.2016 bude predložený formou písomného materiálu na septembrové zasadnutie Z BSK.

**Plnenie uznesenia: priebežne plnené, kontrola plnenia uznesenia 9/2016**

1. **časť – zrušené uznesenie Z BSK**

**Návrh na schválenie zámeru dlhodobého nájmu budovy bývalej Združenej strednej školy chemickej, Račianska 78, Bratislava vedenej na LV č. 4196, k. ú. Nové Mesto**

**Uznesenie č. 44/2011** zo dňa 24.06.2011

Plniteľ úlohy: právne oddelenie

**PLNENIE:**

K uzatvoreniu nájomnej zmluvy neprišlo z dôvodu následného nezáujmu Nemeckého veľvyslanectva.

1. **časť – odpočet projektov Aktualizovaného Akčného**

**plánu BSK označených prioritou jeden**

Na základe Uznesenia č. 17/2016 zo dňa 19.02.2016, bodu B.3. predkladajú nositelia projektov v tabuľke odpočet projektov Aktualizovaného Akčného plánu BSK označených prioritou jeden v termínoch plnenia kľúčových krokov máj – jún 2016. Zároveň sú v tabuľke odpočtované projekty Aktualizovaného Akčného plánu BSK priority jeden s dlhodobým plnením.

**Prílohy – tabuľky podľa odborov**