**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**na poskytnutie dotácií z Bratislavskej regionálnej dotačnej schémy na podporu rozvoja vidieka v zmysle VZN č.6/2012 o poskytovaní dotácií z rozpočtu Bratislavského samosprávneho kraja**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedná:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Mgr. Martin Hakel, BA

vedúci Oddelenia stratégie a územného rozvoja

Mgr. Peter Jesenský

referent oddelenia stratégie a územného rozvoja

Bratislava

jún 2016

Návrh uznesenia

**UZNESENIE č. ........... / 2016**

zo dňa  24.06.2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

dotácie v celkovej výške **100 000,- EUR** z rozpočtu BSK z programu 14: Strategická podpora verejného života a rozvoja regiónu, podprogramu 14.4rozvoj vidieka**,**  za účelom financovania projektov v rámci Bratislavskej regionálnej dotačnej schémy na podporu rozvoja vidieka v zmysle Všeobecne záväzného nariadenia Bratislavského samosprávneho kraja č.6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií nasledovne:

|  |  |  |  |  |  |
| --- | --- | --- | --- | --- | --- |
|  | **Oblasť** | **Názov žiadateľa** | **Názov projektu** | **Účel (text)** | **Navrhovaná suma (EUR)** |
| 1 | I. Obnova obcí | Mestská časť Bratislava - Lamač | Rekonštrukcia centrálnej zóny - Malokarpatské námestie, 1. etapa | Rekonštrukcia centrálnej zóny za účelom vytvorenia funkčného priestoru pre organizovanie občasných ale aj pravidelných trhov. Spomínaný priestor má rozlohu 1500 m2. Rekonštrukcia obsahuje výmenu dlažby a úpravu komunikačných prvkov (rampy, schodiská), doplnenie vodného prvku, vybudovanie prípojky na elektrinu, zakúpenie a osadenie mobiliára, výsadba novej zelene. | 8600 |
| 2 | I. Obnova obcí | Obec Báhoň | Rekonštrukcia chodníkov - ul. 1. mája, Školská ulica, Báhoň | Rekonštrukcia chodníkov školská v dĺžke 123,8 ma 1. mája s dĺžkou 344,15 m. Chodníky poskytujú prístup obyvateľstva k materskej škole, škole, autobusovej zastávke a k stavebninám. | 4000 |
| 3 | I. Obnova obcí | Obec Budmerice | Vybudovanie informačných a smerových tabúľ v obci Budmerice | Vybudovanie infotabúľ a infolamiel v rámci obce, ktoré budú informovať o kultúrnych a prírodných pamiatkach v obci. Počet infotabúľ - 11**,** počet infolamiel - 82. | 4000 |
| 4 | I. Obnova obcí | Obec Dubová | Obnova chodníka Hlavná I. etapa | Rekonštrukcia chodníka Hlavná I. etapa v dĺžke cca. 450 metrov. Chodník spája kostol, zástavku autobusu a miestne potraviny. Súčasťou rekonštrukcie je osadenie povrchov pre nevidiacich a slabozrakých, ako aj výsadba zelene v okolí autobusovej zastávky, čím sa zlepší mikroklíma pre cestujúcich. Zrevitalizuje sa aj malá alej a zvýši sa aj dôstojnosť uložených Stolpersteinov - spomienkové dlažobné kocky pre obete holokaustu. | 6000 |
| 5 | I. Obnova obcí | Mesto Modra | Prvá mestská komunitná záhrada | Rekonštrukcia zanedbanej záhrady historického domu na komunitnú záhradu. Vytvorí sa prechod pre turistov z centra mesta, cez komunitnú záhradu za hradby mesta. V rámci rekonštrukcie záhrady dôjde k dendrologickému výskumu, ktorý urči, ktoré dreviny zachovať a ktoré odstrániť. Vysadia sa tradičné odrody , priestor sa upraví chodníkom z prírodného kameňa, nainštalujú sa lavička a malé pódium. | 5000 |
| 6 | I. Obnova obcí | Obec Píla | Dokončenie lávky cez potok Gidra ako súčasť náučného chodníka vedúceho obcou Píla | Obec z prostriedkov OPBK vybudovala náučný chodník pod hradom Červený kameň. V roku 2015 vybudovala piliere, a momentálne plánuje dobudovať samotnú konštrukciu lávky, čím dôjde k prepojeniu chodníka. | 8000 |
| 7 | I. Obnova obcí | Obec Slovenský Grob | Husacie farmárske trhy | Nákup stánkov a pivných setov pre organizovanie farmárskych trhov s husacími produktmi. | 2900 |
| 8 | I. Obnova obcí | Mesto Svätý Jur | Zveľaďovanie parku pre oddych a podpora domácich producentov | Rekonštrukcia chodníkov v rámci parku - zámková dlažba, osadenie mobiliára - lavičky, stojany na bicykle, informačná tabuľa, odpadkové koše, osadenie detskej hernej zostavy, zakúpenie a fixné osadenie trhových stánkov, osadenie novej zelene, osadenie verejného osvetlenia. | 5500 |
| 9 | I. Obnova obcí | Obec Vištuk | Rekonštrukcia časti pešieho chodníka v centrálnej zóne obce | Rekonštrukcia chodníka v centrálnej zóne spájajúca školu, potraviny a poštu. Súčasťou projektu je osadenie mobiliára na vytvorenie oddychovej zóny ako aj výsadba zelene a tradičných odrôd stromov a vyčistenie a osadenie vsakovacích prvkov. Dĺžka rekonštruovaného chodníka cca 90 metrov. | 1500 |
| 10 | I. Obnova obcí | Obec Dunajská Lužná | Chodník Košariská ul. - oprava chodníka | Rekonštrukcia chodníka z roku 1973 v dĺžke 529 metrov. Chodník predstavuje dôležitú prístupovú komunikáciu pre peších k základnej škole, k evanjelickému kostolu ako aj do centra obce. | 4500 |
| 11 | I. Obnova obcí | Obec Chorvátsky Grob | Revitalizácia a dostavba autobusových zastávok | Rekonštrukcia a dobudovanie 7 autobusových zastávok v rámci osadenia mobiliára a výsadby zelene formou veľkoobjemových kvetináčov. | 4000 |
| 12 | I. Obnova obcí | Obec Kostolná pri Dunaji | Rekonštrukcia prepájajúceho pešieho chodníka v obci Kostolná pri Dunaji s lokalitou Malý Šúr | Rekonštrukcia chodníka spájajúceho Kostolnú pri Dunaji s lokalitou Malý Šúr - celková rozloha 480 m2. | 3000 |
| 13 | I. Obnova obcí | Obec Kráľová pri Senci | Rozšírenie využitia areálu na motorický vývoj detí | Rekonštrukcia detského ihriska za účelom zabezpečenia vyššej bezpečnosti občanov a širšieho využitia areálu na motorický vývoj detí. | 2500 |
| 14 | I. Obnova obcí | Obec Tomášov | Rekonštrukcia/ výmena autobusových zastávok v obci Tomášov | Výmena a zrekonštruovanie 2 zastávok v havarijnom stave. | 3000 |
| 15 | I. Obnova obcí | Obec Tureň | Výmena autobusových zastávok v obci Tureň | Dodanie a montáž 4 autobusových zastávok a demontáž a odvoz starých autobusových zastávok. | 4000 |
| 16 | I. Obnova obcí | Obec Veľký Biel | Revitalizácia verejnej plochy | Rekonštrukcia fontánky na pitnú vodu, rekonštrukcia artézskej studne a vybudovanie odvodňovacej plochy pre komunikáciu s rozlohou 3990 m2. | 5000 |
| 17 | I. Obnova obcí | Obec Jablonové | Verejné športovisko pre kolieskové športy Jablonové | Revitalizácia časti centrálnej zóny (napojenie na už zrevitalizovanú zónu), vybudovanie športoviska pre koliečkové športy a revitalizácia zelene. | 4000 |
| 18 | I. Obnova obcí | Obec Kostolište | Rekonštrukcia autobusových zastávok v obci Kostolište | Rekonštrukcia 4 kusov zastávok v obci, pričom sa nejedná o výmenu zastávok, ale o zrekonštruovanie existujúcich konštrukcií, vrátane výsadby zelene a rekonštrukcie komunikácie v prípade jednej zastávky. | 3500 |
| 19 | I. Obnova obcí | Obec Kuchyňa | Vybudovanie zábradlia na novom veľkom moste nad jazerom v Kuchyni | Vybudovanie 224 metrov dlhého zábradlia po oboch stranách mostovky. | 3000 |
| 20 | I. Obnova obcí | Obec Láb | S Dopraváčikom na detskom ihrisku | Rekonštrukcia dopravného chodníka pre deti pozostávajúca z rekonštrukcie samotného telesa chodníka, natieranie plochy a značenia, vysádzanie zelene a okrasných drevín a zakúpenie bicyklov, kolobežiek, odrážadiel a pod. | 3000 |
| 21 | I. Obnova obcí | Obec Malé Leváre | Autobusová zastávka - S.O. 01 | Vybudovanie jednej novej zastávky a revitalizácia okolia formou vysadenia zelene. | 1500 |
| 22 | I. Obnova obcí | Obec Rohožník | Detské ihrisko v "Účku" pri nákupnom centre v Rohožníku | Vybudovanie detského ihriska v blízkosti nákupnej zóny - zakúpenie a osadenie hracích prvkov - 7 kusov, realizácia terénnych úprav. | 2500 |
| 23 | I. Obnova obcí | Mesto Stupava | Zakúpenie stánkov za účelom podpory lokálnych produktov a ich prezentácie | Nákup 10 drevených stánkov za účelom podpory lokálnych produktov a ich prezentácie. | 3000 |
| 24 | I. Obnova obcí | Obec Suchohrad | Revitalizácia mŕtveho ramena rieky Morava -Gríbel | Revitalizácia lokality: - vyčistenie lokality, likvidácia čiernych skládok, vyčistenie koryta, , odstránenie invazívnych rastlín, , výsadba pôvodných drevín, vybudovanie koreňovej čističky, , vybudovanie oddychového miesta, osadenie mobiliáru. | 8000 |

**Dôvodová správa**

Odbor stratégie, územného rozvoja a riadenia projektov Bratislavského samosprávneho kraja, v súlade s uznesením Zastupiteľstva BSK č.34/2016 zo dňa 22.04.2016, ktorým sa v bode A.1 schválila Stratégia rozvoja vidieka BSK na roky 2016 – 2020, v bode A.2 schválila výnimka zo stanoveného termínu na predkladanie žiadostí o poskytnutie dotácií podľa VZN BSK č.6/2012 a v bode B.1 uložilo zabezpečenie vyhlásenia výzvy Bratislavskej regionálnej dotačnej schémy na podporu vidieka do 05.05.2016, **vyhlásil dňa 05.05.2016** výzvu na predkladanie žiadostí o poskytnutie dotácie z rozpočtu Bratislavského samosprávneho kraja v rámci regionálnej dotačnej schémy na podporu rozvoja vidieka **s termínom predkladania žiadostí najneskôr do 25.05.2016.**

**Celková výška** finančných prostriedkov alokovaných pre túto výzvu je **100 000,- EUR**. **Minimálna výška žiadanej dotácie** musí byť viac ako **2500,- EUR**, pričom maximálna možná výška poskytnutej dotácie pre jeden subjekt za jeden rok je podľa VZN BSK č.6/2012 **maximálne 20 000 EUR.**

Vo výzve boli definované dve oblasti podpory:

* **I. obnova obcí**, zameraná na rekonštrukciu a modernizáciu centrálnych zón, verejných priestranstiev a tržníc, výstavbu a rekonštrukciu autobusových zastávok a cyklistických a peších chodník v intraviláne obcí, sadové úpravy a vodozádržné opatrenia, opatrenia zamerané na zmierňovanie negatívnych dopadov zmeny klímy
* **II. podpora miestnej ekonomiky**, zameraná na rekonštrukcie nevyužitých objektov v obci pre podnikateľskú činnosť v obci a nákup technológií a zariadení za účelom ďalšieho rozvoja poskytovania služieb obyvateľstvu

Oprávnenými žiadateľmi boli **obce a mestské časti** Bratislavského kraja **s počtom obyvateľov nižším ako 10 000**. Celkovo bolo **registrovaných 43 žiadostí** v úhrnnej požadovanej sume podpory **535 430,36 EUR.** Žiadosť obce Dubová na projekt „Spracovanie projektovej dokumentácie na rekonštrukciu komunikácie a cyklistického chodníka v k.ú. Dubová bola zamietnutá a ďalej neposudzovaná z dôvodu neoprávnených aktivít projektu a žiadosti obcí Gajary a Závod boli zamietnuté a neposudzované z dôvodu, že obciam v roku 2016 už boli schválené dotácie vo výške 20 000 EUR, a podľa VZN BSK č.6/2012 môže jeden žiadateľ dostať ročne dotácie vo výške maximálne 20 000 EUR.

Hodnotenie projektov mala na starosti odborná „Hodnotiaca komisia“ v zložení:

**Externí:**

**PhDr. Zuzana Štefániková** –AI NOVA, o. z.

**RNDr. Angelika Švecová, PhD.** - Katedra regionálnej geografie, Prírodovedecká fakulta Univerzity Komenského v Bratislave

**Mgr. Peter Švaral** – zástupca regionálnych ZMO v Bratislavskom kraji, starosta obce Rohožník

**Ing. Ivan Patoprstý** – zástupca miestnych akčných skupín v Bratislavskom kraji, starosta obce Báhoň

**Interní:**

**Ing. Ladislav Gujber** – zástupca Zastupiteľstva BSK, starosta obce Hrubý Šúr

**Mgr. Barbora Lukáčová** – riaditeľka OSÚRaRP

**Mgr. Martin Hakel, BA** – vedúci OSÚR

Hodnotiace kritériá boli stanovené nasledovne:

1. **Dopad projektu na obyvateľstvo (0 – 5 bodov):**

* Cieľom kritéria je určiť význam projektu vo vzťahu na obyvateľstvo obce, regiónu.

1. **Prínos projektu v oblasti znižovania negatívnych dopadov na zmeny klímy, znižovania produkcie CO2 a zlepšovanie mikroprostredia (0 – 5 bodov):**

* Cieľom kritéria je určiť význam projektu vo vzťahu k životnému prostrediu, zmenám klímy, znižovaniu produkcie CO2 a zvyšovanie kvality života v zastavanom prostredí budovaním opatrení na zlepšovanie mikroprostredia.

1. **Prínos projektu pre podporu miestnej ekonomiky, lokálnych producentov a výrobcov (0/5 bodov):**

* Cieľom kritéria je určiť význam projektu pre oblasť podpory lokálnych výrobcov, producentov, miestnej ekonomiky či už prostredníctvom vybudovania/ zrekonštruovania predajných plôch, poskytovania služieb alebo prostredníctvom podnikateľskej činnosti obce.

1. **Finančná stránka projektu – primeranosť, hospodárnosť, reálnosť rozpočtu a miera spolufinancovania projektu zo strany žiadateľa (0 – 10 bodov):**

* Cieľom kritéria je určiť kvalitu a finančnú relevantnosť projektu.

1. **Prínos projektu pre zvýšenie atraktívnosti, jedinečnosti a inovatívnosti vidieckeho územia Bratislavského kraja (0 – 15 bodov):**

* Cieľom kritéria je určiť celkový význam projektu pre rozvoj územia nie len samotnej obce, ale taktiež prínos projektu pre rozvoj vidieckeho územia Bratislavského kraja, najmä s dôrazom na zvýšenie atraktívnosti, jedinečnosti a inovatívnosti vidieckeho územia kraja.

Systém hodnotenia bol nastavený tak, že každý **projekt bol hodnotený dvoma hodnotiteľmi**, vždy jedným externým a jedným interným, pričom každý udelil počet bodov a navrhovanú výšku podpory. **Výsledný počet bodov a výslednú navrhovanú sumu** sme získali **aritmetickým priemerom** hodnotení oboch hodnotiteľov. V prípade, že projekt **nezískal** od obidvoch hodnotiteľov **65% a viac všetkých bodov** (26 a viac bodov), **nemohol získať dotáciu**. Dňa 13.06.2016 sa zišla hodnotiaca komisia, aby konsenzom schválila zoznam odporúčaných projektov na schválenie dotácie, pričom konsenzom prišlo aj k úprave výšky podpory jednotlivých projektov za účelom podpory väčšieho počtu kvalitných projektov.

**Hodnotiaca komisia na svojom stretnutí dňa 13.06.2016 odporučila Dotačnej komisii Zastupiteľstva BSK v rámci Bratislavskej regionálnej dotačnej schémy na podporu rozvoja vidieka podporiť 24 žiadostí o poskytnutie dotácie v súhrnnej sume 100 000,- EUR. Podporené boli všetky projekty, ktoré získali od obidvoch hodnotiteľov minimálne 65% všetkých bodov. Tabuľka s návrhom žiadostí na schválenie hodnotiacej komisie je súčasťou uznesenia.**

**Prehľad podaných žiadostí podľa okresov:**

|  |  |  |
| --- | --- | --- |
|  | Počet žiadostí | Počet žiadostí navrhovaných na schválenie |
| Bratislava | 5 | 1 |
| Pezinok | 15 | 8 |
| Senec | 12 | 7 |
| Malacky | 11 | 8 |
| Spolu | 43 | 24 |

**Prehľad žiadostí odporúčaných na neschválenie dotácie:**

|  |  |  |  |  |  |
| --- | --- | --- | --- | --- | --- |
|  | **Oblasť** | **Názov žiadateľa** | **Názov projektu** | **Účel (text)** | **Navrhovaná suma (EUR)** |
| 1 | I. Obnova obcí | MČ BA - Čunovo | Obnova obcí | Rekonštrukcia verejného priestranstva zahŕňa vybudovanie závlahového systému (jestvujúce 100 ročné lipy majú kvôli jestvujúcicm chodníkom problémy so závlahou), rekultivácia a rozšírenie existujúcej zelne, osadenie mobiliára za účelom vytvorenia relaxačného priestoru, rekonštrukcia chodníkov | 0 |
| 2 | I. Obnova obcí | MČ BA - Rusovce | Rekonštrukcia chodníka pre peších a opatrenia podporujúce vsakovanie zrážkovej vody | Rekonštrukcia chodníka vo výmere **340 m2,** a vybudovanie vsakovacích vpustí (3ks) a vsakovacích vrtov (3ks) | 0 |
| 3 | II. Podpora miestnej ekonomiky | MČ BA - Vajnory | Výmenou detskej atrakcie dosiahnuť atraktívne a príjemné prostredie pre malých školákov | Zakúpenie a osadenie veľkej preliezacej zostavy pre deti vo veku od 5 do 12 rokov a vybudovanie dopadového povrchu v zmysle STN. | 0 |
| 4 | II. Podpora miestnej ekonomiky | MČ BA - Záhorská Bystrica | Rekonštrukcia objektu bývalého miestneho úradu | Rekonštrukcia bývalého objektu miestneho úradu za účelom vytvorenia vhodných priestorov, ktoré sa môžuu poskytnúť podnikateľom alebo rôznym združeniam. Rekonštrukcia pozostáva z opravy strechy a výmeny rýn, výmeny podlahy, maľovania priestorov, osadenia zrkadiel do jednej miestnosti, vybavenie kancelárií. | 0 |
| 5 | I. Obnova obcí | Obec Častá | Častá - odvedenie dažďových vôd z ulice Na vŕšku a ulice Poľná | Účelom je odvedenie časti povrchových vôd z komunikácií do vpustov existujúcej kanalizácie. Vybudované budú **4 dažďové žľaby** priečne na cestu a upravený bude nespevnený rigol v dĺžke **30 m**  melioračnými tvárnicami | 0 |
| 6 | I. Obnova obcí | Obec Doľany | Rekonštrukcia pešieho chodníkav intraviláne obce po povodni | Rekonštrukcia časti chodníkov, ktoré boli poškodené pri povodni v roku 2011 v dĺžke približne **330 metrov**. | 0 |
| 7 | I. Obnova obcí | Obec Dubová | Spracovanie PD na rekonštrukciu komunikácie a cyklistického chodníka v k.ú. Dubová | PD- rekonštrukcia komunikácie a cyklochodníka | 0 |
| 8 | I. Obnova obcí | Obec Limbach | Rekonštrukcia trhového miesta pre farmárske trhy | Nákup stánkov za účelom podpory domácich remeselníkov a poľnohospodárov formou usporadúvania trhov. | 0 |
| 9 | I. Obnova obcí | Obec Slovenský Grob | Rekonštrukcia a modernizácia stavebných plôch - SO-OZ chodníky ul. Hlavná a Chorvátska | Rekonštrukcia chodníka na Hlavnej ulici a Chorvátskej ulici- od reštaurácie po kostol - Dĺžka 300 metrov, širka 1,5 metra - osadenie obrubníkov a zámkovej dlažby | 0 |
| 10 | I. Obnova obcí | Mesto Svätý Jur | Zveľadenie detských ihrísk, parku a podpora domácich producentov | Rekonštrukcia detského ihriska pozostávajúca s celkových terénnych úprav (rekultivácia, položenie trávnika, odburinenie, pokosenie), vybudovania chodníkov zo zámkovej dlažby, osadenie mobiliára (3 sedacie súpravy stolík a lavička), zakúpenie a osadenie detskej hernej zostavy, šmykľavky a hojdačky | 0 |
| 11 | I. Obnova obcí | Obec Vinosady | Vybudovanie chodníka v intraviláne obce | Vybudovanie chodníka od autobusovej zastávky smerom na kaštieľ v dĺžke 62,05 m a šírke 1,4 m - obrubníky, zámková dlažba | 0 |
| 12 | I. Obnova obcí | Obec Blatné | Rekonštrukcia detského ihriska formou doplnenia a zrekonštruovania hracích prvkov ihriska | Rekonštrukcia ihriska z roku 2008 pozostávajúceho z drevených hracích prvkov. Nákup a montáž podlahovej dlažby, rekonštrukcia starých herných prvkov, nákup a osadenie nových herných prvkov | 0 |
| 13 | I. Obnova obcí | Obec Čataj | Rekonštrukcia chodníka I. etapa | Rekonštrukcia a výstavba chodníka v dĺžke cca. 100 m, ktorý bude slúžiť obyvateľom obce pri návšteve kostola, obchodu, pošty, školy, škôlky a obecného úradu. | 0 |
| 14 | I. Obnova obcí | Obec Ivanka pri Dunaji | Náučné chodníky v obci Ivanka pri Dunaji | Rekonštrukcia chodníkov na Štefánikovej a Moyzesovej ulici s celkovou rozlohou 131 a 500 m2, pričom chodníky budú súčasťou náučného chodníka v obci, pričom v druhej etape budú dobudované oddychové a pamätné miesta, lavičky, odstavné plochy a zeleň. Zároveň by malo dôjsť k prepojeniu pamätných miest v extraviláne obcí. | 0 |
| 15 | I. Obnova obcí | Obec Kalinkovo | Revitlizácia centra obce | revitalizácia centra obce I. etapa - rekonštrukcia komunikácie - celková rozloha 1617 m2 | 0 |
| 16 | I. Obnova obcí | Obec Nová Dedinka | Tínedžeri na ihrisku | Rozšírenie ihriska v oblasti čiernej vody pre cieľovú skupinu teenagerov - montáž podlahovej dlažby a hracie prvky | 0 |
| 17 | I. Obnova obcí | Obec Gajary | Rekonštrukcia chodníkov Gajary | Chodník | 0 |
| 18 | I. Obnova obcí | Obec Lozorno | Vybudovanie chodníka pre peších, ul. Cintorínska v obci Lozorno | Rekonštrukcia chodníka na cintorínskej ulici, ktorý vedie k cintorínu. Rekonštrukcia na ploche 202,4 m2 | 0 |
| 19 | I. Obnova obcí | Obec Závod | Rekonštrukcia verejného priestranstva, autobusovej zastávky a trhového miesta | Verejné priestanstvo/autobusová zastávka/trhové miesto | 0 |