**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. jún 2016

**Návrh**

**na schválenie vstupu Bratislavského samosprávneho kraja ako partnera do projektu „Rozvoj dovedností žáků v přírodovědných a technických oborech“ v rámci Programu spolupráce Interreg V-A SK – CZ**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1

Zodpovední:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Ing. Roman Csabay

riaditeľ Odboru školstva, mládeže a športu

Spracovatelia:

Ing. Michal Beniač

vedúci Oddelenia riadenia projektov

Ing. Jana Jurkovičová

referentka Oddelenia riadenia projektov

Mgr. Anna Poliačiková

referentka Oddelenia školstva

Bratislava

Jún 2016

Návrh uznesenia

**UZNESENIE č. ....... / 2016**

zo dňa 24.06.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**A.1** predloženie žiadosti o NFP za účelom realizácie projektu „Rozvoj dovedností žáků v přírodovědných a technických oborech“, ktorého ciele sú v súlade s platným Programom hospodárskeho rozvoja a sociálneho rozvoja Bratislavského samosprávneho kraja na roky 2014-2020;

**A.2** zabezpečenie realizácie projektu v súlade s podmienkami poskytnutia pomoci;

**A.3** zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci, t.j. povinné vlastné spolufinancovanie projektu vo výške 5% čo predstavuje celkom 6.650,- EUR.

**A.4** Dohodu o spolupráci partnerov na projekte v rámci programu Interreg V-A Slovenská republika – Česká republika k projektu „Rozvoj dovedností žáků v přírodovědných a technických oborech“ financovaného v rámci Programu spolupráce INTERREG V-A SK-CZ 2014-2020.

1. **u k l a d á**

riaditeľovi Úradu Bratislavského samosprávneho kraja

**B.1** zabezpečiť vyčlenenie finančných prostriedkov na predfinancovanie projektových aktivít BSK v rozpočte BSK na roky 2017 – 2019 vo výške 133.000,- EUR pri povinnom vlastnom spolufinancovaní vo výške 5 %, t.j. 6.650,- EUR.

T: 18.07.2016

**B.2** zabezpečiť podpis Dohody o spolupráci partnerov na projekte v rámci programu Interreg V-A Slovenská republika – Česká republika štatutárnym zástupcom Bratislavského samosprávneho kraja.

T: 18.07.2016

**D ô v o d o v á s p r á v a**

V programovom období 2007-2013 sa úspešne, v rámci cezhraničnej spolupráce, realizoval projekt **„Podpora talentov v prírodovedných a technických odboroch v slovensko-českom pohraničí“**, ktorý bol financovaný prostredníctvom Programu cezhraničnej spolupráce SR-ČR 2007 - 2013. Cieľom projektu bolo rozvíjať a podporovať potenciál nadaných žiakov stredných škôl a zoznámiť pedagógov s najnovšími trendmi v práci s nadanými žiakmi a s modernými metódami výučby prírodovedných a technických oblastí. Z tohto dôvodu bol projekt zameraný primárne na štyri oblasti - logiku, chémiu, fyziku a biológiu. V rámci projektu sa žiaci stredných škôl zúčastnili medziodborovej súťaže experimentov N-trophy a letných zážitkových kempov, orientovaných na vyššie uvedené oblasti. Pre pedagógov boli pripravené odborné semináre a experimentálne workshopy. Projekt bol ukončený záverečnou konferenciou a vydaním didaktického zborníka.

Aj napriek faktu, že Bratislavský samosprávny kraj nemá spoločnú hranicu s Českou republikou, bol v rámci prípravy nového programu cezhraničnej spolupráce pre obdobie 2014 – 2020 oslovený najmä pre svoj potenciál na spoluprácu v oblasti odborného vzdelávania či už na stredoškolskej alebo vysokoškolskej úrovni. BSK je tak v rámci operačného programu definovaný ako **región, do ktorého môže byť v rámci tejto oblasti schválených až 20% príslušnej alokácie. Bratislavský samosprávny kraj bol oslovený zo strany Juhomoravského kraja na spoluprácu v oblasti odborného vzdelávania už v rámci viacerých bilaterálnych stretnutí, čo vyústilo do pozvania na zapojenie** BSK ako partnera do pokračovania projektu pod názvom **„Rozvoj dovedností žáků v přírodovědných a technických oborech“**. BSK tento zámer uvítal vzhľadom na celospoločenské úsilie podpory vedy a techniky a tým rozvoj a vzdelávanie ako položenie základov pre rozvoj inovácií v SR. Súčasný cezhraničný program spolupráce Interreg V-A Slovenská republika – Česká republika stanovuje, že **oprávneným územím**, v ktorom bude možné realizovať aktivity sú naďalej oblasti pohraničia na úrovni NUTS III, rozprestierajúce sa na území Slovenskej a Českej  republiky. V Slovenskej republike ide o územie Trnavského, Trenčianskeho a Žilinského samosprávneho kraja a v Českej republike o územia Juhomoravského, Zlínskeho a Moravskosliezkeho kraja. **Program zároveň umožňuje realizáciu aktivít v súlade s článkom 20, bod 2 nariadenia 1299/2013, v rámci ktorého, za určitých podmienok, bude možné realizovať aktivity mimo programového územia a táto výnimka sa vzťahuje pre územie BSK pre oblasť školstva a vzdelávania.**

V rámci Akčného plánu Úradu BSK pre implementáciu PHSR BSK na roky 2014-2020 je projekt „**Cezhraničná spolupráca stredných škôl v pôsobnosti Ú BSK**“ vedený pod číslom **OŠMaŠ\_11**.

Bratislavský samosprávny kraj má ambíciu uchádzať sa o podporu projektových aktivít pripravovaného projektu **„Rozvoj dovedností žáků v přírodovědných a technických oborech“** v rámci 1. výzvy Programu spolupráce INTERREG V-A SK-CZ 2014-2020.

Program spolupráce INTERREG V-A SK-CZ 2014-2020 poskytuje v prípade úspešnosti projektu financovanie z Európskeho fondu regionálneho rozvoja pre samosprávy do výšky 85 % zo žiadaných výdavkov, spôsobom refundácie. Spolufinancovanie zo štátneho rozpočtu predstavuje 10 % z celkových žiadaných výdavkov na projekt. Cieľom partnerov je uchádzať sa o prostriedky z 1. výzvy Programu, vyhlásenej od **22.4.2016 – 25.7.2016**.

Doklad o zabezpečení spolufinancovania projektu (pre subjekty verejnej správy je to výpis z uznesenia) má predpísanú formu textu, ktorá je stanovená Riadiacim orgánom Programu spolupráce INTERREG VA SK-CZ a uvádza sa v prílohe č.7 k Manuálu prípravy a implementácie projektu. Podľa pravidiel programu sa vždy v dokumentoch používa názov projektu v jazyku vedúceho partnera.

**Názov projektu:** „Rozvoj dovedností žáků v přírodovědných a technických oborech“ (Rozvoj zručností žiakov v prírodovedných a technických odboroch)

**Projektoví partneri:** Juhomoravský kraj (ČR), Moravskoslezský kraj (ČR), Zlínsky kraj (ČR), Jihomoravské centrum pro mezinárodní mobilitu (ČR), Lipka- školské zařízení pro environmentální vzdělávání (ČR), Bratislavský samosprávny kraj (SR), Trnavský samosprávny kraj (SR), Trenčiansky samosprávny kraj (SR) a Žilinský samosprávny kraj (SR)

Projekt čiastočne nasleduje aktivity a skúsenosti z predchádzajúceho projektu, najmä v snahe presadiť a rozšíriť podvedomie o moderných a inovatívnych metódach výučby prírodovedných a technických odborov (biológia, matematika, fyzika, chémia, logika, robotika, IT a programovanie) a ich implementácia do bežného vyučovania na stredných školách, alebo taktiež na základných školách – II. stupeň. Tento projekt zahŕňa aktivity smerujúce k propagácii a  atraktivite prírodných a technických odborov pre záujemcov o štúdium na stredných a vysokých školách a zároveň aktivity smerujúce k podpore propagácie stredných a vysokých škôl pôsobiacich na územiach jednotlivých krajov. Vzdelávanie v aktivitách, ktoré sú súčasťou projektu, by malo prebiehať nenásilnou formou neformálneho a zážitkového vzdelávania. Cieľom je predstaviť žiakom komplexné poznatky prírodných a technických vied zábavnou – interaktívnou formou a motivovať ich k ďalšiemu vzdelávaniu práve v uvedených odboroch. O aktivity projektu prejavilo predbežne záujem 14 škôl v pôsobnosti Bratislavského samosprávneho kraja.

**Aktivity projektu:**

* **Súťaž (N-Trophy)**

Táto medziodborová súťaž spája logiku, biológiu, chémiu a fyziku. Žiaci súťažia v trojčlenných tímoch a riešia praktického úlohy spoločnými silami. Cieľom aktivity je etablovať súťaž v zapojených krajoch, využívať prvky neformálneho vzdelávania a prispieť tak k populárnosti a propagácii prírodných vied.

* **Robotiáda (robosúťaž, robosústredenie, robokemp, robotické krúžky)** – súťaž určená pre žiakov od 10 do 19 rokov. Cieľom súťaže je metodické prepojenie robotiky, programovania, fyziky, matematiky, výtvarnej výchovy a prezentačných zručností formou robotických krúžkov na školách (10 krúžkov na kraj).
* **Školenie pre pedagógov (experimentálne workshopy)** – „Živá veda“ – určené pre pedagógov stredných škôl, ktorého cieľom bude spájanie teoretických poznatkov výučby prírodovedných a technických odborov.
* **Workshopy – rozvoj mäkkých zručností (soft-skills) žiakov a pedagogického personálu** na tému: ako získať grant, ako realizovať grant a rozvoj prezentačných zručností.
* **Príprava a realizácia výmenných pobytov pre žiakov (Letné školy)** – týždenné letné školy zamerané na intenzívnu výučbu v predmetoch biológia, chémia, matematika, fyzika, IT, ekológia, environmentalistika, logika a programovanie
* **Realizácia cezhraničných stáží a praxe študentov škôl u potenciálnych zamestnávateľov**
* **Vytvorenie spoločnej databázy zamestnávateľov**

**Aktivity BSK:**

* Propagácia súťaží N-Trophy a Robotiáda (súťaž je určená pre žiakov vo veku od 10-19 rokov) prostredníctvom robotických krúžkov na SŠ.
* Vytvorenie 10 robotických krúžkov na SŠ, ktorým poskytne partner JCMM stavebnicu potrebnú na prácu v krúžku.
* Organizácia školenia pre pedagógov stredných škôl (experimentálne workshopy).
* Zabezpečovanie transferu žiakov a pedagógov BSK na projektové súťaže, workshopy, letné tábory, stáže, semináre organizované mimo BSK.
* Organizácia 2 výmenných pobytov pre žiakov (letné školy - tábory) za projekt na území BSK. Letná škola by mala byť v rozsahu 7 dní počas letných prázdnin.
* Využívanie spoločnej cezhraničnej databázy zamestnávateľov
* Propagácia projektu.

**Súlad projektu so strategickými dokumentmi BSK:**

* **Regionálna stratégia výchovy a vzdelávania v stredných školách v Bratislavskom samosprávnom kraji na roky 2013 – 2018 – aktualizácia 2015** (Cieľ II: Pokračovať v optimalizácii siete škôl a školských zariadení a študijných a učebných odborov v školách v zriaďovateľskej pôsobnosti BSK, v súčinnosti s inými zriaďovateľmi ovplyvňovať sieť škôl a školských zariadení a študijných a učebných odborov v rámci celého regiónu. / Priorita 3: V úzkej súčinnosti s partnermi – Úradom práce, sociálnych vecí a rodiny a zástupcami zamestnávateľov- zabezpečiť dostatočné kapacity v tých odboroch, o ktoré majú zamestnávatelia záujem tak, aby absolventi boli dobre uplatniteľní a zamestnali sa hneď po skončení školy.
* **Program hospodárskeho rozvoja a sociálneho rozvoja Bratislavského samosprávneho kraja na roky 2014-2020** (Strategický cieľ: Rozvoj poznatkovo orientovanej ekonomiky / Opatrenie 10. Investovanie do vzdelávania, zručností a celoživotného vzdelávania / Aktivita 10.5: Investície do rozvoja nových metód učenia a rozvoja a zavádzania inovatívnych technológií)

**Relevantné cieľové skupiny:** žiaci a pedagógovia stredných škôl a taktiež 2. stupňa základných škôl



**Predpokladané obdobie realizácie:** 08/2017-08/2019 – 2 roky

**Výstupy projektu:**

* Spoločné súťaže v rámci N-Trophy
* Robotiáda –(robosúťaž, roboseminár, robokemp, robotické krúžky-10 krúžkov na kraj)
* Školenia pre pedagógov (experimentálne workshopy)
* Workshopy – rozvoj soft-skills žiakov a pedagogického personálu k téme: ako získať grant, ako realizovať grant a prezentačné schopnosti.
* Príprava a realizácia výmenných pobytov pre žiakov (Letné školy-tábory)
* Cezhraničné stáže pre študentov škôl u potenciálnych zamestnávateľov
* Spoločná cezhraničná databáza zamestnávateľov

**Rozpočet Bratislavského samosprávneho kraja je plánovaný vo výške 133 000€, pri povinnom spolufinancovaní z vlastných zdrojov vo výške 5 % t.j. 6 650€. Výška nenávratného finančného príspevku z EFRR predstavuje 85 % z celkových žiadaných výdavkov na projekt – t.j. 113 050€. Výška finančného príspevku zo štátneho rozpočtu SR predstavuje 10 % z celkových žiadaných výdavkov na projekt – t.j. 13 300€.**

**Pre potreby schválenia projektu** jesúčasťou kompletnej dokumentácie aj uzavretie Dohody o spolupráci partnerov na projekte v rámci programu spolupráce Interreg V-A Slovenská republika – Česká republika (Príloha č.1), ktorá je súčasťou predkladaného materiálu. Dohoda o spolupráci je vzorovou zmluvou používanou Riadiacim orgánom Programu spolupráce Interreg V-A SK-CZ 2014-2020, pre poskytovanie nenávratných finančných príspevkov schválených projektov. Dohoda o spolupráci partnerov na projekte je povinnou prílohou žiadosti o NFP a sú v nej zadefinované práva a povinnosti jednotlivých projektových partnerov. Túto dohodu uzatvára vedúci partner so všetkými partnermi podieľajúcimi sa na realizácii projektu. Právne oddelenie BSK nemalo pripomienky k formálno – právnym náležitostiam posudzovanej Dohody.



Príloha č.1: Dohoda o spolupráci partnerov na projekte v rámci programu Interreg V-A Slovenská republika – Česká republika

**Projektový list**

**Projekt „**Rozvoj dovedností žáků v přírodovědných a technických oborech**“**

**Operačný program:** INTERREG V-A SK-CZ 2014-2020

**Prioritná os 1:** Využívanie inovačného potenciálu

**IP 1:** Príprava a vykonávanie spoločných vzdelávacích, odborných vzdelávacích a školiacich programov (10b)

**Hlavný cieľ projektu:**

Cieľom je predstaviť žiakom komplexné poznatky prírodných a technických vied zábavnou – interaktívnou formou a motivovať ich k ďalšiemu vzdelávaniu v uvedených odboroch. Cieľom je taktiež zvýšenie relevantnosti obsahu vzdelávania pre potreby trhu práce.

**Relevantné cieľové skupiny:** žiaci a pedagógovia stredných škôl a taktiež žiaci 2. stupňa základných škôl

**Najdôležitejšie aktivity BSK v projekte:**

* Propagácia súťaží N-Trophy a Robotiáda (súťaž je určená pre žiakov vo veku od 10-19 rokov) prostredníctvom robotických krúžkov na SŠ.
* Vytvorenie 10 robotických krúžkov na SŠ, ktorým poskytne partner JCMM stavebnicu potrebnú na prácu v krúžku.
* Organizácia školenia pre pedagógov stredných škôl (experimentálne workshopy).
* Zabezpečovanie transferu žiakov a pedagógov BSK na projektové súťaže, workshopy, letné tábory, semináre organizované mimo BSK.
* Organizácia 2 výmenných pobytov pre žiakov (letné školy-tábory) za projekt na území BSK. Letná škola by mala byť v rozsahu 7 dní počas letných prázdnin.
* Využívanie spoločnej cezhraničnej databázy zamestnávateľov
* Propagácia projektu.

**Realizácia projektu:**

08/ 2017 – 08/2019 – 2 roky

**Navrhovaní partneri:**

Vedúci partner: Jihomoravský kraj (ČR)

Hlavný cezhraničný partner: Trnavský samosprávny kraj (SR)

Projektový partner 1: Jihomoravské centrum pro mezinárodní mobilitu, z. s. p. o. (ČR)

Projektový partner 2: Žilinský samosprávny kraj (SR)

Projektový partner 3: Trenčiansky samosprávny kraj (SR)

Projektový partner 4: Lipka – školské zařízení pro environmentální vzdělávání Brno, příspěvková organizace (ČR)

Projektový partner 5: Moravskoslezský kraj (ČR)

Projektový partner 6: Bratislavský samosprávny kraj (SR)

**Udržateľnosť:**

Po ukončení projektu bude BSK udržiavať výstupy z aktivity **rozvoj mäkkých zručností (soft-skills) žiakov a pedagogického personálu** k téme: ako získať grant, ako realizovať grant a rozvoj prezentačných zručností. Raz za rok bude BSK organizovať workshop pre žiakov a pedagógov zo zapojených regiónov na území BSK po dobu 5 rokov po ukončení projektu.

**Zodpovedný za prípravu projektu:**

* Odbor stratégie, územného rozvoja a riadenia projektov
* Odbor školstva, mládeže a športu, nositeľ projektu v zmysle Akčného plánu Úradu BSK na r. 2016-2017 (projekt č.OŠMaŠ\_11)

**Rozpočet projektu: 1 073 153**,- EUR

**Rozpočet BSK:** 133.000,- EUR

**Spolufinancovanie z rozpočtu BSK:**  5 % t.j. 6.650,- EUR