**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**na schválenie predĺženia prenájmu nehnuteľností na Starej Vajnorskej č. 14, Bratislava, vo vlastníctve Bratislavského samosprávneho kraja, vedeného na LV č. 4024 a LV č. 2056, v k. ú Nové Mesto, ako prípad hodný osobitného zreteľa a na vyhlásenie OVS na prenájom tohto prebytočného majetku**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

jún 2016

Návrh uznesenia

**UZNESENIE č. ........... / 2016**

zo dňa 24.06.2016

Zastupiteľstvo Bratislavského samosprávneho kraja po prerokovaní materiálu

1. **S c h v a ľ u j e**

**A.1.** ako prípad hodný osobitného zreteľa,

predĺženie nájomnej zmluvy na prenájom nehnuteľností:

* **nebytové priestory v stavbe s. č. 1899** na Starej Vajnorskej č. 14, situovanej na parcele č. 17063/18 v spoluvlastníckom podiele 581/909, vedenej Okresným úradom Bratislava, katastrálnym odborom, na LV č. 4024, v k.ú. Nové mesto, okres Bratislava III
  1. **I. podlažie (suterén) o celkovej výmere 172,90m2**
  2. **II. podlažie (prízemie) o celkovej výmere 352,30m2**
  3. **III. podlažie (1.poschodie) o celkovej výmere 392,00m2**
  4. **IV. podlažie (2.poschodie) o celkovej výmere 305,70m2**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Celková výmera spolu 1 222,90m2**

1. **Spoločné priestory (chodby, schodištia, soc. zariadenia) 700m2.**

* **parcela č. 17063/17** zastavané plochy a nádvoria o rozlohe 687 m2 a **parcela č. 17063/22** zastavané plochy a nádvoria o rozlohe 4374 m2, vo výlučnom vlastníctve BSK, vedené Okresným úradom Bratislava, katastrálnym odborom, na LV č. 2056, v k.ú. Nové mesto, okres Bratislava III

nájomcovi:

**SOMO spol. s r.o.**

Pod brehmi 4, 841 03 Bratislava

IČO: 17328519

s podmienkami:

* nájomca podpíše dodatok k nájomnej zmluve do 15.7.2016 s tým, že ak v tejto lehote nájomca nepodpíše nájomnú zmluvu, uznesenie stráca platnosť,
* doba nájmu sa dodatkom predlžuje do 31.12.2016,
* povinnosť nájomcu výhradne na svoje náklady zabezpečovať bežnú drobnú údržbu predmetu nájmu,
* nájomné 1300 € / mesiac,
* energie a služby 1100 € / mesiac,
* povinnosť nájomcu vynaložiť náklady na udržiavanie predmetu nájmu minimálne 1000 € bez DPH mesačne a to na základe vopred odsúhlaseného plánu opráv
* v prípade nevynaloženia dohodnutých nákladov je nájomca povinný doplatiť túto sumu titulom nájomného.

**A.2.** vyhlásenie obchodnej verejne súťaže na **prenájom** prebytočného majetku vo vlastníctve Bratislavského samosprávneho kraja **s účinnosťou od 1.1.2017**, a to:

* **nebytové priestory v stavbe s. č. 1899** na Starej Vajnorskej č. 14, situovanej na parcele č. 17063/18 v spoluvlastníckom podiele 581/909, vedenej Okresným úradom Bratislava, katastrálnym odborom, na LV č. 4024, v k.ú. Nové mesto, okres Bratislava III
  1. **I. podlažie (suterén) o celkovej výmere 172,90m2**
  2. **II. podlažie (prízemie) o celkovej výmere 352,30m2**
  3. **III. podlažie (1.poschodie) o celkovej výmere 392,00m2**
  4. **IV. podlažie (2.poschodie) o celkovej výmere 305,70m2**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Celková výmera spolu 1 222,90m2**

* 1. **Spoločné priestory (chodby, schodištia, soc. zariadenia) 700m2.**
* **parcela č. 17063/17** zastavané plochy a nádvoria o rozlohe 687 m2 a **parcela č. 17063/22** zastavané plochy a nádvoria o rozlohe 4374 m2, vo výlučnom vlastníctve BSK, vedené Okresným úradom Bratislava, katastrálnym odborom, na LV č. 2056, v k.ú. Nové mesto, okres Bratislava III

**s podmienkami:**

* nájom uzatvoriť na dobu neurčitú s výpovednou lehotou 3 mesiace,
* minimálne nájomné vo výške 1300 € / mesiac,
* energie a služby – zálohová platba je 1100 € / mesiac,
* povinnosť nájomcu výhradne na svoje náklady zabezpečovať bežnú drobnú údržbu predmetu nájmu,
* povinnosť nájomcu vynaložiť náklady na udržiavanie predmetu nájmu minimálne 1000 € bez DPH mesačne a to na základe vopred odsúhlaseného plánu opráv,
* v prípade nevynaloženia dohodnutých nákladov je nájomca povinný doplatiť túto sumu titulom nájomného.
* záväzné kritérium pre vyhodnotenie ponúk – cena, t.j. výška nájomného

**B. U k l a d á**

riaditeľovi Úradu Bratislavského samosprávneho kraja:

**B.1.** zabezpečiť zverejnenie oznámenia o vyhlásení obchodnej verejnej súťaže na Úradnej tabuli Bratislavského samosprávneho kraja, internetovej stránke Bratislavského samosprávneho kraja a v regionálnej tlači,

**T: po podpise uznesenia**

**B.2.** v spolupráci s Komisiou majetku, investícií a verejného obstarávania predložiť Zastupiteľstvu Bratislavského samosprávneho kraja po vykonaní obchodnej verejnej súťaže návrh na prenájom nehnuteľného majetku.

**T: po vykonaní OVS**

**B.3.** v prípade neúspešnosti zvážiť opakované vyhlásenie OVS.

**T: po neúspešnej OVS**

**D ô v o d o v á s p r á v a**

Nehnuteľnosti, ktoré sú predmetom predkladaného materiálu, sú súčasťou bývalého areálu Stredného odborného učilišťa stavebného a v súčasnosti sú v správe Bratislavského samosprávneho kraja. BSK je na liste vlastníctva vedený ako spoluvlastník a vlastní podiel vo výške 581/909, pričom zvyšný podiel 328/909 je vo vlastníctve spol. STRABAG Pozemné a inžinierske staviteľstvo s.r.o. Predmetom prenájmu sú priestory, ktoré sú fakticky užívané našim nájomcom.

Časť budovy a uvedené pozemky (pozemok okolo budovy a parkovisko) sú od roku 2006 v prenájme spoločnosti SOMO spol. s r.o., ktorá v priestoroch prevádzkuje ubytovňu. V súčasnosti nájomca zabezpečuje aj prevádzkovanie a stráženie budovy. Nájomný vzťah sa končí k 31.7.2016, čo predstavuje 10 rokov odo dňa uzatvorenia zmluvy. V zmysle § 10 ods. 4) Zásad hospodárenia BSK je potrebné každé predĺženie nájomnej zmluvy nad 10 rokov schváliť zastupiteľstvom BSK. Z uvedeného vyplýva, že zmluvu nie je bez schválenia zastupiteľstvom BSK možné spoločnosti SOMO spol. s r.o. ďalej dodatkom predĺžiť. Vzhľadom na nutnosť zabezpečenia prevádzkovania budovy aj po skončení súčasného nájomného vzťahu, je potrebné nájsť pre uvoľnené priestory nového nájomcu.

**Prípad hodný osobitného zreteľa odôvodňujeme** potrebou zabezpečenia kontinuálneho prevádzkovania budovy až do jej prebratia novým nájomcom, ktorý vzíde z OVS. Spoločnosť SOMO spol. s r.o. ako nájomca v roku 2006 zrekonštruovala časť budovy (vymenené najmä okná a dvere) a zabezpečovala udržiavanie objektu v prevádzkyschopnom stave, pričom v roku 2015 na základe písomnej dohody investovala do výmeny a sfunkčnenia kotlov 16 000 Euro. Nájomca prejavil záujem aj naďalej predmetné priestory využívať aj za podmienky zvýšenia nájomného o cca 10% zo sumy 1183,75 Euro na 1300 Euro, ktoré zohľadňuje infláciu za predchádzajúce roky. Nájomca sa zároveň zaväzuje okrem nájomného vynaložiť aj náklady na udržiavanie predmetu nájmu minimálne 1000 € bez DPH mesačne a to na základe vopred odsúhlaseného plánu opráv. Dobu predĺženia nájmu navrhujeme do 31.12.2016, čo by zabezpečilo obsadenosť priestorov až do vyhodnotenia OVS a podpísania zmluvy s novým nájomcom (Uznesením zastupiteľstva č. 26/2010 zo dňa 1.10.2010 bol predmetný majetok vyhlásený za prebytočný, pričom na predaj majetku bola následne opakovane vyhlásená OVS).

Predĺžením zmluvy a prítomnosťou nájomcu sa zároveň zabezpečí stráženie budovy, ktoré by v prípade jeho odchodu musel na vlastné náklady zabezpečovať BSK.

Komisia školstva, športu a mládeže, Finančná komisia a Komisia regionálneho rozvoja, územného plánovania a životného prostredia Bratislavského samosprávneho kraja po prerokovaní materiálu odporučili upraviť text uznesenia v časti A.1.: „doba nájmu sa dodatkom predlžuje do 30.06.2017“, pripraviť obchodnú verejnú súťaž na odpredaj prebytočného majetku vo vlastníctve Bratislavského samosprávneho kraja a nadväzne na úpravu uznesenia v časti A.1. upraviť text uznesenia A.2.

**Predmetné pripomienky neboli zo strany predkladateľa akceptované. Cieľ, ku ktorému tieto pripomienky smerovali (teda predaj predmetných priestorov a pozemku), je totiž zabezpečený aj pôvodnou verziou, ktorá zároveň zohľadňuje súčasnú situáciu.** V súčasnosti nemáme indikovaný žiadny záujem o kúpu priestorov a to aj vzhľadom na nevysporiadané majetkoprávne vzťahy objektu a okolitých pozemkov, ktoré sú v súčasnosti v spoluvlastníckom podiele so spoločnosťou STRABAG Pozemné a inžinierske staviteľstvo s.r.o., resp. ďalších spoluvlastníkov. Preferujeme situáciu, ktorá by nám umožnila so spoluvlastníkmi pozemkov a budovy vyjednávať a dosiahnuť taký stav, kedy dôjde k sceleniu predmetu nášho vlastníctva, čo nám zároveň umožní s ním jednoduchšie nakladať a zatraktívni predmetné nehnuteľnosti aj pre prípadných budúcich záujemcov o kúpu. V súčasnosti nielenže nie je budova majetkoprávne vysporiadaná (pozemok patrí BSK, pričom budova je v spoluvlastníctve), ale ani stavebnotechnický stav nezodpovedá právnemu – využívané priestory v susediacich budovách do seba navzájom zasahujú.

O riešení týchto problémov chceme rokovať so spoločnosťou STRABAG, ktorá už prejavila záujem o riešenie súčasnej nevyhovujúcej situácie.

Avšak v prípade, že by sa ešte skôr vyskytla požiadavka na predaj predmetných priestorov, vzhľadom na krátku trojmesačnú výpovednú dobu je možné relatívne rýchlo nájomný vzťah ukončiť a zároveň vyhlásiť OVS na predaj prebytočného majetku.

Na základe vyššie uvedených skutočností Vám predkladáme materiál na schválenie do zastupiteľstva.

**Oznámenie o vyhlásení obchodnej verejnej súťaže**

podľa ustanovení **§ 281 až § 288** **Obchodného zákonníka** v znení neskorších predpisov

na podávanie návrhov na uzavretie Nájomnej zmluvy za účelom prenájmu majetku vyhlasovateľa s použitím systému elektronickej aukcie

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

**Názov :** Bratislavský samosprávny kraj (BSK)

**Sídlo:** Sabinovská 16, 820 05 Bratislava

**IČO:** 36 063 606

**V zastúpení:** Ing. Pavol Frešo - predseda

**Kontaktná osoba:** Mgr. Náčiniak

**tel. č.:** 02/ 48 264 346

vyhlasuje

**obchodnú verejnú súťaž**

na výber navrhovateľa na uzavretie Nájomnej zmluvy za účelom prenájmu majetku vyhlasovateľa.

**2. Špecifikácia predmetu obchodnej verejnej súťaže**

**Predmetom prenájmu je nehnuteľný majetok:**

* **nebytové priestory v stavbe s. č. 1899** na Starej Vajnorskej č. 14, situovanej na parcele č. 17063/18 v spoluvlastníckom podiele 581/909, vedenej Okresným úradom Bratislava, katastrálnym odborom, na LV č. 4024, v k.ú. Nové mesto, okres Bratislava III
  1. **I. podlažie (suterén) o celkovej výmere 172,90m2**
  2. **II. podlažie (prízemie) o celkovej výmere 352,30m2**
  3. **III. podlažie (1.poschodie) o celkovej výmere 392,00m2**
  4. **IV. podlažie (2.poschodie) o celkovej výmere 305,70m2**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Celková výmera spolu 1 222,90m2**

* 1. **Spoločné priestory (chodby, schodištia, soc. zariadenia) 700m2.**
* **parcela č. 17063/17** zastavané plochy a nádvoria o rozlohe 687 m2 a **parcela č. 17063/22** zastavané plochy a nádvoria o rozlohe 4374 m2, vo výlučnom vlastníctve BSK, vedené Okresným úradom Bratislava, katastrálnym odborom, na LV č. 2056, v k.ú. Nové mesto, okres Bratislava III

**Stručný popis:**

Areál na Starej Vajnorskej ceste nie je v súčasnosti využívaný na zabezpečovanie výchovno - vzdelávacieho procesu.

Spoluvlastnícky podiel 581/909 na budove bývalého internátu – stavba s. č. 1899 situovaná na parcele č. 17063/18 so spoločnosťou STRABAG Pozemné a inžinierske staviteľstvo s.r.o. /pozemok je vo vlastníctve BSK/ je v súčasnosti prenajatý spoločnosti SOMO spol. s r.o. do 31.7.2016.

Budova SOU stavebné, súpisné číslo 1899, je osempodlažná budova, daná do užívania podľa dostupných informácií v roku 1968 a do roku 2006 využívaná pre školské účely a administratívu. V roku 2006 budova prešla rekonštrukciou v rozsahu najmä okná, dvere a čiastočne sociálne zariadenia.

**3. Typ zmluvy:**

Zmluva o nájme nebytových priestorov podľa zákona č. 116/1990 Zb. o nájme a podnájme nebytových priestorov a §663 Občianskeho zákonníka.

**4. Lehota a spôsob predloženia návrhu:**

Súťaž sa začína dňom jej uverejnenia na úradnej tabuli BSK, Sabinovská 16, 820 05 Bratislava, internetovej stránke BSK a v regionálnej tlači. Navrhovateľ predkladá svoj návrh v zmysle nasledovných inštrukcií:

* 1. **Deň, mesiac, rok a hodina, dokedy sa môžu predkladať návrhy**: **do 31.8.2016, do 12.00 hod** – rozhodujúci je dátum doručenia návrhu v podateľni Úradu BSK
  2. **Adresa, na ktorú sa má návrh doručiť**: Úrad Bratislavského samosprávneho kraja, Sabinovská 16, 820 05 Bratislava
  3. **Jazyk, v ktorom sa musí písomný návrh predložiť:** slovenský
  4. **Forma predloženia návrhu:** Všetky požadované dokumenty**,** ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom navrhovateľa** a heslom: „**Obchodná verejná súťaž – prenájom majetku „prenájom prebytočného majetku na Starej Vajnorskej č. 14, Bratislava, LV č. 4024 a LV č. 2056 – NEOTVÁRAŤ“.**
  5. Predložený návrh musí okrem iného obsahovať najmä:
     + identifikačné údaje navrhovateľa (pri F.O.: meno, priezvisko, rodné priezvisko, dátum narodenia, rodné číslo, adresa trvalého bydliska, pri P.O: obchodné meno, sídlo, IČO, DIČ, DIČ DPH, štatutárny orgán s uvedením oprávnenosti ku konaniu, originál výpisu z Obchodného registra),
     + označenie kontaktnej osoby navrhovateľa, telefonický kontakt a emailovú adresu, na ktorú mu bude vyhlasovateľom oznámený termín elektronickej aukcie
     + navrhnutú cenu nájmu za predmet súťaže, pričom táto nesmie byť nižšia ako 1300 €
     + písomné čestné prehlásenie navrhovateľa, že súhlasí s podmienkami verejnej obchodnej súťaže uvedenými v článku 7 tohto oznámenia,
     + doklad o úhrade zábezpeky v sume 5000,-€
     + doklad o úhrade paušálnych nákladov v sume 20,-€
     + písomný súhlas navrhovateľa s tým, že v prípade neuzavretia nájomnej zmluvy z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie nájomnej zmluvy, zložená zábezpeka prepadá v prospech vyhlasovateľa titulom zmluvnej pokuty.

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté. Návrh nemožno odvolať po jeho doručení vyhlasovateľovi.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Lehota na oznámenie splnenia podmienok účasti vo verejnej obchodnej súťaži do 15.9.2016**

Navrhovateľom, ktorí splnili podmienky účasti vo verejnej obchodnej súťaži formou elektronickej aukcie, vyhlasovateľ na emailové adresy zašle oznámenie o pridelení autorizačného kódu, pod ktorými môžu navrhovatelia vstupovať do elektronickej aukcie, dátum a čas konania elektronickej aukcie, príslušnú webovú adresu, kde bude elektronická aukcia prebiehať.

**7. Ďalšie podmienky vyhlasovateľa:**

1. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,
2. vyhlasovateľ si vyhradzuje právo odmietnuť všetky predložené návrhy (§ 287 ods. 2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu,
3. návrh nemožno odvolať po jeho doručení vyhlasovateľovi,
4. vyhlasovateľ si vyhradzuje právo meniť všetky uvedené podmienky obchodnej verejnej súťaže,
5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
6. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže,
7. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
8. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
9. navrhovateľ je povinný pred podaním návrhu zaplatiť vyhlasovateľovi určenú paušálnu náhradu nákladov vo výške **20,00 €** spojených s obchodnou verejnou súťažou, pričom táto náhrada sa navrhovateľovi nevracia, doklad o jej zaplatení je prílohou návrhu, zaplatením sa rozumie vloženie sumy priamo do pokladne Úradu BSK v čase stránkových hodín alebo pripísanie sumy na príjmový účet vyhlasovateľa č. **Štátna pokladnica : SK17 8180 0000 0070 0048 7447**, vo variabilnom symbole účtovného dokladu pre potreby identifikácie navrhovateľa bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
10. navrhovateľ je povinný zložiť na príjmový účet vyhlasovateľa č. **SK 70 8180 0000 0070 0048 7463 Swift: SPSRSKBA,** finančnú **zábezpeku vo výške 5000,- €,** doklad o zaplatení je prílohou návrhu, zaplatením sa rozumie pripísanie sumy na uvedený účet vyhlasovateľa, vo variabilnom symbole účtovného dokladu pre potreby identifikácie navrhovateľa, bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
11. zábezpeka sa uchádzačom vracia až po nadobudnutí účinnosti nájomnej zmluvy, uzatvorenej s úspešným uchádzačom.
12. v prípade ak nebude s vybraným účastníkom uzatvorená nájomná zmluva z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie nájomnej zmluvy, zložená zábezpeka prepadá v prospech vyhlasovateľa titulom zmluvnej pokuty,
13. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
14. vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže,
15. vyhlasovateľ si vyhradzuje právo odmietnuť navrhovateľa v prípade ak tento je, alebo v minulosti bol dlžníkom vyhlasovateľa, resp. organizácie v jeho zriaďovateľskej pôsobnosti, resp. v ktorej má vyhlasovateľ majetkovú účasť,
16. nájom uzatvoriť na dobu neurčitú s výpovednou lehotou 3 mesiace,
17. povinnosť nájomcu výhradne na svoje náklady zabezpečovať bežnú drobnú údržbu predmetu nájmu,
18. povinnosť nájomcu vynaložiť náklady na udržiavanie predmetu nájmu minimálne 1000 € bez DPH mesačne a to na základe vopred odsúhlaseného plánu opráv,
19. minimálne nájomné vo výške 1300 € / mesiac,
20. energie a služby – zálohová platba je 1100 € / mesiac,
21. v prípade nevynaloženia dohodnutých nákladov je nájomca povinný doplatiť túto sumu titulom nájomného.

**8. Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže formou elektronickej aukcie len v prípade, ak jeho obsah bude zodpovedať súťažným podmienkam. Týmto navrhovateľom bude oznámený termín konania elektronickej aukcie, pričom jej výsledok bude predložený Zastupiteľstvu BSK na schválenie v zmysle ust. § 9 odsek 3 písm. a) zákona č. 446/2001 Z. z. o majetku vyšších územných celkov v platnom znení.

**9. Všeobecne záväzné právne predpisy dodržiavané pri verejnej obchodnej súťaži:**

- zákon č. 513/1991 Zb. Obchodný zákonník v platnom znení,

- zákon č. 40/1964 Zb. Občiansky zákonník v platnom znení,

- zákon č. 162/1995 Z. z. Katastrálny zákon v platnom znení,

- zákon č. 446/2001 Z. z. o majetku vyšších územných celkov v platnom znení,

- Zásady hospodárenia a nakladania s majetkom Bratislavského samosprávneho kraja,

V Bratislave dňa ...............................

Za vyhlasovateľa