**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**plánu kontrolnej činnosti útvaru hlavného kontrolóra Bratislavského samosprávneho kraja na 2. polrok 2016**

Predkladateľ: Materiál obsahuje:

Ing. Štefan Marušák 1. Návrh uznesenia

hlavný kontrolór 2. Dôvodová správa

Bratislavského samosprávneho kraja 3. Stanoviská komisií

Zodpovedný:

Ing. Bystrík Hollý

riaditeľ útvaru hlavného kontrolóra

Spracovateľ:

Mgr. Jozef Ďurčo

kontrolór odd. všeobecnej kontroly

Bratislava

jún 2016

N á v r h u z n e s e n i a

UZNESENIE č. ....... / 2016

zo dňa 24. 06. 2016

Zastupiteľstvo Bratislavského samosprávneho kraja po prerokovaní materiálu

**A. s ch v a ľ u j e**

Plán kontrolnej činnosti na 2. polrok 2016 v počte a štruktúre

1. kontrol v školách a školských zariadeniach,

2 kontroly v sociálnych zariadeniach,

5 overení plnenia opatrení prijatých na nápravu nedostatkov a odstránenie príčin ich vzniku zistených kontrolami,

2 kontroly v neziskových organizáciách, ktorým bol poskytnutý finančný príspevok z rozpočtu BSK,

1. tematickú kontrolu,
2. vypracovanie stanoviska hlavného kontrolóra k návrhu rozpočtu BSK na roky 2017 až 2019.
3. **s p l n o m o c ň u j e**

hlavného kontrolóra Bratislavského samosprávneho kraja

určovať výkon kontroly v konkrétnych subjektoch podľa schváleného počtu, štruktúry a určovať subjekty podľa potrieb riadenia a požiadaviek Zastupiteľstva Bratislavského samosprávneho kraja.

**D ô v o d o v á s p r á v a**

Polročným plánom kontrolnej činnosti útvaru hlavného kontrolóra BSK (ďalej len „ÚHK“) zastupiteľstvo BSK, v súlade so zákonom č. 302/2001 Z. z. o samospráve vyšších územných celkov (zákon o samosprávnych krajoch) a § 8 ods. 7 písm. c) VZN č. 1/2016 o kontrole v Bratislavskom samosprávnom kraji, určuje počet kontrolných akcií, druh kontrolovaných subjektov, zameranie a účel kontroly.

Výber kontrolovaných subjektov sa uskutočňuje s využitím databázy, ktorá obsahuje kontrolované subjekty v kontrolnej pôsobnosti ÚHK a s prihliadnutím na požiadavky odborných útvarov úradu Bratislavského samosprávneho kraja zaradiť do plánu kontrolnej činnosti na 2. polrok 2016 nimi navrhované konkrétne subjekty. V polročnom pláne kontrolnej činnosti je vytvorený primeraný časový priestor na vypracovanie stanoviska k návrhu rozpočtu BSK na roky 2017 až 2019 a na overenie plnenia opatrení prijatých ku kontrolným zisteniam z predchádzajúcich kontrolných akcii. Do návrhu plánu kontrolnej činnosti ÚHK na 2. polrok 2016 je zaradených 15 kontrolných akcií a vypracovanie stanoviska k návrhu rozpočtu.

V 2. polroku 2016 bude ÚHK komplexne preverovať hospodárenie s finančnými prostriedkami, majetkom, majetkovými právami, záväzkami a pohľadávkami samosprávneho kraja. Cieľom kontroly je posúdiť, či sa finančné operácie na kontrolovaných subjektoch vykonali správne v súlade so zákonom, či sa verejné zdroje  rozpočtu samosprávneho kraja využívali hospodárne, efektívne, účinne a účelne, predovšetkým, či sa dodržiavala finančná disciplína. Kontrolou sa overujú finančné výkazy, či sú úplné preukazné a správne, teda že predstavujú pravdivý a verný obraz výsledkov hospodárenia účtovnej jednotky v danom roku a jej finančnej situácii na konci rozpočtového roka.

Pri kontrole hospodárenia a nakladania s majetkom a majetkovými právami samosprávneho kraja sa zisťuje a hodnotí skutočný stav z hľadiska dodržiavania všeobecne záväzných právnych predpisov a všeobecných záväzných nariadení samosprávneho kraja. Overovaním plnenia prijatých opatrení na nápravu nedostatkov a odstránenie príčin ich vzniku sa zisťuje účinnosť opatrení a dodržiavanie disciplíny pri ich plnení.

Dôležitým aspektom pre dobrý výkon kontrolnej činnosti je vzdelávanie zamestnancov ÚHK. Preto aj v 2. polroku 2016 sa zúčastnia rôznych školení s aplikáciou noviel zákonov uplatňovaných pri výkone kontroly.

**Plán kontrolnej činnosti ÚHK**

**na 2. polrok 2016**

|  |  |
| --- | --- |
| **TÉMA č. 1** | **Kontrola hospodárenia s finančnými prostriedkami a nakladania s majetkom samosprávneho kraja vo vybraných školách a školských zariadeniach** |
| **Predbežný termín plnenia** | III. – IV. štvrťrok |
| **Cieľ** | Overiť dodržiavanie ustanovení príslušných všeobecne záväzných právnych predpisov a nakladanie s majetkom samosprávneho kraja v rozpočtových a príspevkových organizáciách. |
| **Výstup** | Správa z kontroly hospodárenia |
| **Spolupráca** | Odbor školstva, mládeže a športu BSK |
| **TÉMA č. 2** | **Kontrola hospodárenia s finančnými prostriedkami a nakladania s majetkom samosprávneho kraja v sociálnych zariadeniach samosprávneho kraja** |
| **Predbežný termín plnenia** | III. - IV. štvrťrok |
| **Cieľ** | Overiť hospodárenie s finančnými prostriedkami a nakladanie s majetkom samosprávneho kraja v sociálnych zariadeniach v zriaďovateľskej pôsobnosti samosprávneho kraja |
| **Výstup** | Správa z kontroly hospodárenia |
|  |  |
| **Spolupráca** | Odbor sociálnych vecí BSK |
| **TÉMA č. 3** | **Overenie plnenia opatrení prijatých na nápravu zistených nedostatkov a na odstránenie príčin ich vzniku z kontrol hospodárenia s verejnými prostriedkami a nakladania s majetkom BSK** |
| **Predbežný termín plnenia** | III. - IV. štvrťrok |
| **Cieľ** | Overiť splnenie opatrení prijatých na nápravu nedostatkov zistených kontrolou hospodárenia ÚHK a na odstránenie príčin ich vzniku. |
| **Výstup** | Zápis z overenia plnenia opatrení |
|  |  |
|  |  |
| **TÉMA č. 4** | **Kontrola správnosti a oprávnenosti použitia finančného príspevku poskytnutého z rozpočtu BSK neziskovým organizáciám poskytujúcim sociálne služby, sociálnu ochranu detí a sociálnu kuratelu.** |
| **Predbežný termín plnenia** | III.- IV. štvrťrok |
| **Cieľ** | Overiť vo vybraných neziskových organizáciách správnosť a oprávnenosť čerpania poskytnutého finančného príspevku z rozpočtu BSK v roku 2015 v zmysle zmluvne stanovených podmienok. |
| **Výstup** | Správa o výsledku kontroly |
| **Spolupráca** | Odbor sociálnych vecí BSK |
| **TÉMA č. 5** | **Tematická kontrola** |
| **Predbežný termín plnenia** | IV. štvrťrok |
|  |  |
|  |  |
|  |  |
| **TÉMA č. 6** | **Vypracovanie stanoviska hlavného kontrolóra k návrhu rozpočtu BSK na roky 2017 až 2019** |
| **Predbežný termín plnenia** | IV. štvrťrok |
| **Cieľ** | Kontrola súladu návrhu rozpočtu s platnými uzneseniami k rozpočtu a predovšetkým so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. |
| **Výstup** | Vypracovanie stanoviska hlavného kontrolóra k návrhu rozpočtu na roky 2017 až 2019 |
| **Spolupráca** | Odbor financií BSK |