**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

24. júna 2016

**Návrh**

**na schválenie vstupu Bratislavského samosprávneho kraja ako partnera do projektu „SACRA VELO“ v rámci Programu spolupráce Interreg V-A SK – HU**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

PhDr. Gabriella Németh

Podpredsedníčka Bratislavského

Samosprávneho kraja

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Michal Beniač

vedúci Oddelenia riadenia projektov

Ing. arch. Joana Holčíková

referent Oddelenia stratégie, územného rozvoja

Bratislava

Jún 2016Návrh uznesenia

**UZNESENIE č. ....... / 2016**

zo dňa 24.06.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**A.1** vstup BSK ako partnera do projektu „SACRA VELO“ a predloženie Žiadosti o NFP v rámci Výzvy Programu spolupráce Interreg V-A SK – HU 2014-2020, Prioritná os č.1 „Príroda a kultúra“, za účelom realizácie projektu „SACRA VELO“.

**A.2** povinné vlastné spolufinancovanie projektu vo výške 5%, t.j. 43 015,65 EUR.

1. **u k l a d á**

riaditeľovi Úradu Bratislavského samosprávneho kraja

zabezpečiť vyčlenenie finančných prostriedkov na predfinancovanie projektových aktivít BSK v rozpočte BSK na roky 2017 – 2020 vo výške 860 313,00 EUR pri povinnom vlastnom spolufinancovaní vo výške 5 %, t.j. 43 015,65 EUR.

T: 30.09.2016

**D ô v o d o v á s p r á v a**

Idea projektu „SACRA VELO“ pochádza ešte z r.2009, kedy župa Győr-Moson-Sopron ako iniciátor myšlienky priniesol návrh na vytvorenie tematickej cyklotrasy, ktorá by spájala územie ich kraja a s presahom do Bratislavského aj Trnavského prepájala významné sakrálne pamiatky ekologickou dopravou. V novom programovom období 2014 – 2020 sme spoločne aj s ďalšími partnermi rozvinuli túto myšlienku do konkrétneho projektového zámeru a hľadali možnosti na jej financovanie, ktoré vzhľadom na charakter projektu umožňuje najmä Program spolupráce Interreg V-A SK – HU 2014-2020.

V rámci Akčného plánu Úradu BSK pre implementáciu PHSR BSK na roky 2014-2020 je projekt „SACRA VELO“ vedený pod číslom OSÚRaRP\_23.

**Bratislavský samosprávny kraj má ambíciu uchádzať sa o podporu projektových aktivít pripravovaného projektu „SACRA VELO“ v rámci 1. výzvy Programu spolupráce Interreg V-A SK – HU 2014-2020, Prioritná os č.1 „Príroda a kultúra“, Investičná priorita 6c: „Zachovanie a ochrana životného prostredia a podpora efektívneho využívania zdrojov“.**

Programu spolupráce Interreg V-A SK – HU 2014-2020 poskytuje v prípade úspešnosti projektu financovanie z Európskeho fondu regionálneho rozvoja pre samosprávy vo výške 85 % zo žiadaných výdavkov, pričom sa jedná o systém refundácie. Spolufinancovanie zo štátneho rozpočtu predstavuje 10 % z celkových žiadaných výdavkov na projekt. Cieľom partnerov je uchádzať sa o prostriedky z 1.výzvy Programu, vyhlásenie ktorej je plánované na 3. Q r. 2016. Trvanie výzvy bude 3 mesiace. V prípade schválenia projektu a úspešného podpísania Dohody o partnerstve, Zmluvy o poskytnutí nenávratného finančného príspevku z EFRR a Zmluvy o poskytnutí finančného príspevku zo štátneho rozpočtu SR, plánujeme začiatok implementácie projektu na jar r. 2017.

Projektové partnerstvo konzorcia „SACRA VELO“ je zložené z **10 partnerov zo Slovenska a Maďarska** v zložení:

**Vedúci partner (nositeľ projektu**):

LP1 Győr-Moson-Sopron - HU

**Partneri projektu**:

PP2 obec Szil - HU

PP3 obec Máriakálnok – HU

PP4 Arrabona EGTC - HU/SK

PP5 Komárom-Esztergom Megyei Önkormányzat - HU

PP6 obec Bajót - HU

PP7 Trnavský samosprávny kraj - SK

PP8 obec Báč - SK

PP9 Bratislavský samosprávny kraj - SK


PP10 obec Marianka – SK

**Hlavný cieľ projektu:**

Hlavným cieľom projektu je prostredníctvom spojenia prvkov cirkevnej a aktívnej turistiky vytvoriť cezhraničnú tematickú cyklotrasu, ktorá spojí pútnické cesty od rieky Rába, cez Dunaj až po Moravu ekologicky prijateľnou, cyklistickou dopravou. Zvýši sa tým atraktivita a návštevnosť cezhraničného regiónu a rozšíri povedomie o kultúrnych a historických pamiatkach v širokom regióne.

Na území Bratislavského kraja je hlavná trasa SACRA VELO vedená po existujúcich cyklotrasách Eurovelo 6 a 13, ktoré sa ďalej napájajú na sieť existujúcich alebo novobudovaných cyklotrás v regióne, trasovaných po východnom cyklistickom obchvate kraja. BSK plánuje spolu vyznačiť 60 km cyklotrás, z ktorých je cca 4 km novovybudovaných. Ide najmä o úsek cyklotrás v k.ú. Bratislava – Ivanka pri Dunaji a Vajnory známa pod názvom JURAVA II. (viď obr. nižšie „SV – concept Bratislava region“). Do siete SACRA VELO bude na území BSK zapojených cca 166 sakrálnych pamiatok v regióne, dostupné do 5-10 km z hlavnej trasy (viď obr. nižšie „SV - mobile application concept“). Ide nielen o kostoly, ale aj kaplnky, božie muky a kríže, či iné sakrálne zaujímavostí obcí. V rámci BSK sa do projektu zapojí ako samostatný partner aj obec Marianka, ktorá na svojom území v blízkosti pútnického areálu postaví a bude prevádzkovať cyklocentrum.

V rámci projektu bude spoločne vytvorená mapa územia v tlačenej a elektronickej podobe, ako aj mobilná aplikácia na orientáciu v území a lokalizáciu jednotlivých pamiatok. Pri vybraných z nich bude osadená aj orientačná mapa v teréne. Informácie o jednotlivých pamiatkach budú dostupné na internete a v aplikácií, ku ktorým bude návštevník v teréne nasmerovaný prostredníctvom QR kódov. Všetky materiály novej tematickej cesty budú vytvorené v štvorjazyčnej mutácií – slovenský, nemecký, anglický a maďarský jazyk.

#### Relevantné cieľové skupiny:

* Pútnici, turisti, cyklisti, školy;
* Obyvatelia dotknutých území, domáci a zahraniční návštevníci.

**Najdôležitejšie aktivity BSK v projekte:**

* Realizácia cyklotrasy JURAVA II
* Vyznačenie tematickej cyklotrasy SACRA VELO
* Osadenie informačných tabúľ
* Organizácia podujatia „SACRA VELO bike event“

**Spoločné cezhraničné aktivity:**

Cezhraniční partneri zo štyroch žúp dobudujú infraštruktúru a dopravné podmienky potrebné na rozvoj spoločného ekologického turizmu v regióne, vytvoria spoločnú tematickú cestu v tejto cezhraničnej destinácii a budú sa vzájomne podporovať.

* **Vývoj spoločnej mapy, turistickej brožúry, spoločného webového nástroja a mobilnej aplikácie**;
* Organizovanie **podujatí na** **zvyšovanie povedomia** a spoznávanie kultúrnych pamiatok, najmä sakrálnych stavieb s významnou kultúrno - historickou hodnotou v kraji.

#### Súlad cieľov projektu so strategickými dokumentmi BSK:

* Program hospodárskeho a sociálneho rozvoja Bratislavského samosprávneho kraja na roky 2014-2020:
  + OP 4. Podpora prechodu na nízko uhlíkové hospodárstvo vo všetkých sektoroch;
  + OP 6. Ochrana ŽP a presadzovanie udržateľného využívania zdrojov;
  + OP 7. Podpora udržateľnej dopravy a odstraňovanie prekážok v kľúčových sieťových infraštruktúrach;
* Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu;
* Stratégia rozvoja turizmu v Bratislavskom samosprávnom kraji do roku 2020:
  + Priorita 1: Rozvoj územia a infraštruktúry;
    - Opatrenie 5: Projektové riešenie vytvorenia ekologicky zameraných turistických okruhov v povodí riek Morava a Dunaj s dôrazom na využívanie udržateľnej dopravy
  + Priorita 3: Podpora tvorby a udržateľnosti produktu
    - Opatrenie 19: Vytvárať koncepčnú, infraštruktúrnu a produktovú podporu tematickým cestám ako marketingovému nástroju prepájajúcemu jednotlivé destinácie, susediace a cezhraničné regióny
  + Priorita 4: Budovanie značky a marketingová podpora
    - Opatrenie 22: Aktívne vstupovanie do kooperácie s partnermi v iniciatívach zapojených do implementácie Dunajskej stratégie za účelom získavania zdrojov EÚ na konkrétne projekty a posilňovanie značky bratislavského kraja ako dunajskej destinácie

**Súčasné trendy v Európe stále viac využívajú kombinované a alternatívne ekologické spôsoby dopravy v cestovnom ruchu, ku ktorým sa postupne prispôsobuje celá sieť služieb v CR. Práve tento potenciál chceme v projekte využiť, sceliť a propagovať ako spoločný názor uvedomelých, ekologicky zmýšľajúcich, moderných európskych regiónov.**

**Rozpočet Bratislavského samosprávneho kraja je plánovaný vo výške 860 313 €, pri povinnom spolufinancovaní z vlastných zdrojov vo výške 5 % t.j. 43 015,65 €. Výška nenávratného finančného príspevku z EFRR predstavuje 85 % z celkových žiadaných výdavkov na projekt – t.j. 731 266,05 €. Výška finančného príspevku zo štátneho rozpočtu SR predstavuje 10 % z celkových žiadaných výdavkov na projekt – t.j. 86 031,30 €.**

**Projektový list**

**Projekt „SACRA VELO“**

**Operačný program:** INTERREG V-A SK-HU 2014-2020

**Prioritná os 1:** „Príroda a kultúra“

**IP 6c:** Zachovanie a ochrana životného prostredia a podpora efektívneho využívania zdrojov

**Hlavný cieľ projektu:**

* Zvýšenie návštevnosti cezhraničného regiónu s využitím udržateľnej dopravy.
* Vytvorenie tematickej turistickej cesty „SACRA VELO“ - Pútnické cyklotrasy od Ráby cez Dunaj až po Moravu.

**Špecifické ciele projektu:**

* Rozvoj a sprístupnenie prírodného a kultúrneho dedičstva
* Sprístupnenie turistických pamiatok udržateľnou dopravou
* Využitie prírodného a kultúrneho dedičstva pre rozvoj CR

**Najdôležitejšie aktivity BSK v projekte:**

* Realizácia vybraných úsekov cyklotrás a ich napojenie na tematickú trasu SACRA VELO – východný cyklookruh BSK „JURAVA II“;
* Zapojenie 166 obcí BSK do tematickej cesty SACRA VELO prostredníctvom mobilnej aplikácie a navigácie v území
* Tvorba obsahového, grafického a výtvarného konceptu minimálne 3 veľkých tabúľ pre vybrané kostoly na trase a 2 veľkých cyklomáp vrátane ich osadenia v teréne;
* Vybudovanie cyklocentra v Marianke (realizuje obec Marianka);
* Medzinárodné Bike eventy na popularizáciu cyklodopravy v turizme;

**Realizácia projektu:**

30 mesiacov od schválenia, predpokladaný začiatok 01/2017

**Navrhovaní partneri:**

Žiadateľ:

LP1 Győr-Moson-Sopron - HU

Projektoví partneri (PP):

PP2 obec Szil - HU

PP3 obec Máriakálnok – HU

PP4 Arrabona EGTC - HU/SK

PP5 Komárom-Esztergom Megyei Önkormányzat - HU

PP6 obec Bajót - HU

PP7 Trnavský samosprávny kraj - SK

PP8 obec Báč - SK

PP9 [Bratislavský samosprávny kraj](https://www.google.hu/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwjd4cmwo8zKAhUDJnIKHfU2C4oQFggyMAE&url=http%3A%2F%2Fwww.region-bsk.sk%2Fclanok%2Fpredseda-bsk-998012.aspx&usg=AFQjCNGpHBUkS1ffOmwBNY4mMkz74NrlOw&sig2=PAyCVb7lGd4Fg4Up5ajNLQ) - SK

PP10 obec Marianka - SK

**Udržateľnosť:**

* Údržba a prevádzkovanie cyklotrasy vrátane značenia a mobiliáru (PP).
* Prevádzkovanie web stránky a aplikácie (LP)

**Zodpovedný za prípravu projektu:**

* Odbor stratégie, územného rozvoja a riadenia projektov nositeľ projektu v zmysle Akčného plánu Úradu BSK na r. 2016-2017 (projekt č.OSÚRaRP\_23)

**Rozpočet projektu:** 3.000.000 EUR

**Rozpočet BSK:** 860.313 EUR

**Spolufinancovanie z rozpočtu BSK:**  5 % t.j. 43.015,65 EUR